title: Sukupuoli ja psykologia

text: Keskeinen kysymys sukupuolieroissa on, missä määrin sukupuolien väliset erot ovat tulosta biologisesta ja missä määrin taas sosiaalisesta sukupuolesta. Asiaa on vaikeaa tutkia, sillä sosiaalinen sukupuoli vaikuttaa välttämättä siihen, millaisia ihmisistä tulee. Koulujen psykologian ja biologian oppikirjoissa on perinteisesti mainittu, että naiset ovat miehiä tunteellisempia, koska heidän aivopuoliskonsa yhdistävä kappale (aivokurkiainen) on suurempi kuin miehillä. Tämä näkemys on kuitenkin kiistanalainen.


title: Sukupuoli ja psykologia

text: Tytöt pärjäävät keskimäärin kielellisissä tehtävissä poikia paremmin, kun taas pojat suoriutuvat paremmin avaruudellista hahmotuskykyä vaativista tehtävistä. Tämän on yleensä väitetty pätevän kulttuurista riippumatta, jolloin se olisi biologisen sukupuolen ominaisuus. Kuitenkin on osoitettu, ettei miesten parempi avaruudellinen hahmotuskyky olisi biologinen välttämättömyys, sillä tätä eroa avaruudellisessa hahmotuskyvyssä ei yhdysvaltalaisessa tutkimuksessa löydetty koillisintialaisten matriarkaalisessa yhteisössä eläneiden miesten ja naisten väliltä. Tästä tutkijat esittivät, että koulutuksen kohentaminen vähentäisi sukupuolten välistä erilaista suoriutumista avaruudellisessa hahmottamisessa.


title: Sukupuoli ja psykologia

text: Tutkijat ovat havainneet, että kielellisistä toiminnoista vastaavat aivojen kielialueet ovat naisilla selvästi suuremmat kuin miehillä. Lisäksi useassa meta-analyysissä on osoitettu eroja miesten ja naisten avaruudellisessa hahmottamisessa


title: Sukupuoli ja psykologia

text:
Aiemmin luultiin, että pojat olisivat matemaattisesti lahjakkaampia kuin tytöt, mutta väite on sittemmin osoittautunut virheelliseksi. Matematiikan professori Jonathan Kane Wisconsin-Whitewaterin yliopistosta tutkija Janet Mertzin kanssa havaitsivat tutkimuksissa, että useiden mittausten nojalla tytöt pärjäävät matematiikassa siinä missä pojatkin. Monissa maissa keski- ja ylätasolla matemaattista sukupuolieroa ei ilmene ollenkaan.
Kane ja Mertz uskovatkin, että erot kumpuavat sosiokulttuurisista tekijöistä. Joitain eroja matemaattisissa kyvyissä kuitenkin on sukupuolten välillä, mutta tämä erilaisuus taidoissa vaihtelee maiden välillä, joten sen ei voi olettaa johtuvan geneettisistä eroista sukupuolten välillä. Tutkijat ovat myös havainneet, matemaattiset taidot ovat paremmat sekä tytöillä että pojilla maissa, jossa sukupuolten välinen tasa-arvo on paremmalla tolalla kuin niissä, joissa se ei ole.


title: Sukupuoli ja psykologia

text: Deary et al. tutkimuksessa vuonna 2003 on tutkittu miesten yliedustusta korkean pistemäärän älykkyysosamäärässä ja miesten pisteiden keskihajonta on todettu suuremmaksi kuin naisten, mikä tarkoittaa että miehiä on enemmän kuin naisia sekä erityisen matalissa että erityisen korkeissa pisteluvuissa, kun taas naisten pisteluvut ovat lähempänä keskiarvoa. Paul Irvingin mukaan miehiä on kaksinkertaisesti henkilöissä joiden älykkyysosamäärä on yli 120 ja henkilöissä joiden älykkyysosamäärä on yli 170 on 30-kertainen määrä miehiä.


title: Sukupuoli ja psykologia

text: On myös esitetty tutkimustuloksia, joiden mukaan naiset, joilla on poikkeuksellisen voimakasta mieshormonien tuotantoa, tuntevat useammin vetoa miesten usein suosimiin asioihin, kuten leikkijuniin ja muihin teknisiin harrastuksiin. Tällaisen tilan naisilla aiheuttaa lisämunuaisen liikakasvuksi kutsuttu ilmiö. Esimerkiksi psykologian professori Sheri Berenbaum tutki tämän diagnoosin saaneita tyttöjä ja huomasi, että muihin tyttöihin verrattuna tutkimusryhmän tytöillä korjaavasta hormonilääkityksestä huolimatta oli parempi avaruudellinen hahmotuskyky. He myös olivat kiinnostuneempia urheilusta ja suosivat tytöille tyypillisten lelujen sijaan enemmän pojille tyypillisiä leluja.


title: Sukupuoli ja psykologia

text: Usein myös tuodaan esille, että miesten suurempi kuolleisuus aikuisiässä selittyisi osaksi biologisilla tekijöillä. Näistä asioista ei kuitenkaan vallitse yksimielisyyttä.


title: Sukupuoli ja psykologia

text: Sukupuoli-identiteetillä tarkoitetaan yksilön sisäistä kokemusta ja tietoisuutta sukupuolestaan. Intersukupuolisten vauvojen leikkaushoitoja on perusteltu sillä ajatuksella, että sukupuoli voidaan valita kasvattamalla lapsi valittuun sukupuoleen, mutta tämä on johtanut usein hyvin vahingollisiin hoitotuloksiin.


title: Sukupuoli ja psykologia

text: Sukupuolen kokemus on yksilöllinen ja se voi olla myös ristiriidassa anatomisen sukupuolen kanssa. Tätä ristiriitaa ei toistaiseksi ole pystytty selittämään tieteellisesti, mutta eräitä tutkimustuloksia aivoissa havaituista eroista on julkaistu. Sukupuoliristiriidan kokemuksesta käytetään lääketieteessä termiä transsukupuolisuus.


title: Sukupuoli ja psykologia

text: Transsukupuolisuus on erotettava ihmisistä, jotka ilmentävät pukeutumisella sukupuolensa feminiinistä tai maskuliinista puoltaan (transvestisuus). Pukeutumisen avulla ihminen voi ilmentää kuuluvansa sosiaalisen sukupuolen tasolla toiseen sukupuoleen, kuin hänen yhteisön kautta oletettu sukupuolensa on (kts. myös drag queen, drag king). Sukupuolen ristiriitaa kokevat haluavat kuitenkin elää pysyvästi toisessa sukupuolen roolissa ja tähän liittyy myös kehodysforia.


title: Sukupuoli ja psykologia

text: Ammattilaisurheilun sukupuolitesteissä tutkitaan psykologista sukupuoli-identiteettiä psykologisen testauksen avulla fyysisten sukupuolitestien lisäksi. .


title: Korson Veto (lentopallo)

text: Korson Veto (KoVe) on lentopallon miesten Mestaruusliigassa (LML) pelaava joukkue Vantaalta. Sen paras saavutus on SM-pronssi kaudelta 2003-04. KoVe nousi takaisin Suomen pääsarjaan kaudeksi 2011-12, kun se sai kabinettipäätöksellä liigapaikan itselleen ja Piivolley menetti sen (liigapaikan) talousvaikeuksien vuoksi. KoVen historian paras saavutus liigakentiltä on vuonna 2004 voitettu SM-pronssi. Joukkueen runkopelaajina tuolloin toimivat Petteri Laurila ja Toni Kankaanpää. KoVe lähti kyseisellä kaudella pudotuspeleihin peräti runkosarjan voittajana. Seuraavalla kaudella KoVe esiintyi myös liigamenestyksensä ansiosta arvostetussa CEV-Cupissa, mutta ei selviytynyt 16 parhaan joukkoon avauskierroksilta. Kauden 2005-06 päätteeksi KoVe putosi lentisliigasta, kun Kempeleen Lentopallo nousi sen tilalle pääsarjaan.


title: Korson Veto (lentopallo)

text: Joukkue tippui SM-liigasta kauden 2006-07 päätteeksi. Joukkueen venäläinen valmentaja Aleksei Diva ei saanut kauden aikana ryhmästä tehtyä voittaavaa joukkuetta. Jo kyseiseksi kaudeksi KoVe oli päässyt jo takaoven kautta sisään liigapeleihin, kun Rovaniemen liigaseurat, NaPa ja PerPo, yhdistyivät ja liigan piti täydentää 12 joukkueen suuruiseksi. Tämän jälkeen KoVe kuului 1-sarjassa sen parhaimpiin joukkueisiin. KoVe selviytyi jokaisella kaudella 1-sarjan välieriin asti. Joukkueen valmentajana toimi 1-sarjassa kaudesta 2007-08 lähtien kokenut Jouko Lindberg, joka valmensi ennen KoVeen tuloaan Salon Piivolleyta, joka saavutti SM-pronssia. Kaikkiaan hän oli valmentanut liigassa 14 kautta, joiden aikana hän oli saavuttanut kerran Suomen mestaruuden ja kaksi kertaa hopeaa.


title: Korson Veto (lentopallo)

text: KoVe pelasi liigakarsintoja kaudella 2010-11 Saimaa Volleyta vastaan, mutta hävisi ottelusarjan voitoin 3-0. KoVe oli kyseisellä kaudella 1-sarjassa toinen häviten finaalisarjan voitoin 2-1 Kokkolan Tiikereille. Kaudeksi 2011-12 KoVe teki paluun Mestaruusliigaan, kun liigahallitus myönsi sille paikan johtuen PiiVolleyn poistumisesta liigakentiltä talousvaikeuksien vuoksi.


title: Korson Veto (lentopallo)

text: Kaudelle 2014-2015 saapui 17-vuotisen pelaaja- ja valmentajauran Saksassa ja USA:ssa tehnyt Petri Sainio, jonka ennen ulkomaanuraansa pelasi Suomessa 249 liigaottelua vuosina 1984-1994.


title: Alex Leavitt

text: Alex Leavitt (s. 31. tammikuuta 1984 Edmonton, Alberta, Kanada) on kanadalainen jääkiekkoilija, joka pelaa Iso-Britannian EIHL-liigan Braehead Clanissa. Hän on pelipaikaltaan keskushyökkääjä ja laukoo oikealta. Leavitt on aiemmin pelannut Euroopassa Saksassa, Suomessa, Kroatiassa, Ruotsissa ja Tanskassa.


title: Alex Leavitt

text: WHL-joukkue Swift Current Broncos varasi Leavittin 29. pelaajana kesällä 1999. Hän pelasi kauden 2000–2001 SJHL-junioriliigan Notre Dame Houndsissa. Leavitt valittiin kauden päätteeksi liigan vuoden tulokkaaksi sekä tulokkaiden tähdistökentälliseen. Hän päätti aluksi olla lähtemättä CHL:ään ja siirtyi kaudeksi 2001–2002 Wisconsinin yliopistojoukkueeseen.


title: Alex Leavitt

text: Leavitt yliopistopelit päättyivät kuitenkin toisella kaudella 2002–2003, kun hän riitaantui Wisconsinin seurajohdon kanssa. Leavitt kertoi joukkueen päävalmentajan Mike Eavesin käyttäytyneen väkivaltaisesti häntä kohtaan 23. marraskuuta 2002 pelatun ottelun jälkeen Grand Forksissa sijaitsevassa hotellissa. Leavitt kertoi hänen tyttöystävänsä tuoneen hänelle iltapalaa, jolloin Eaves oli aluksi käskenyt tyttöystävää poistumaan Wisconsinin joukkueen järjestyssääntöihin vedoten. Eaves palasi myöhemmin hotellihuoneeseen, eikä uskonut tyttöystävän lähteen. Tämän jälkeen hän mm. löi Leavittia kasvoihin, tarttui häntä paidasta ja heitti Leavittin huoneen poikki. Leavitt eristettiin tämän jälkeen Wisconsinin muusta joukkueesta. Helmikuussa 2003 joukkueen seurajohto antoi Eavesille sisäisessä tutkinnassa nuhteluita, mutta hän selvisi ilman potkuja. Leavitt sen sijaan erotettiin kuusi päivää myöhemmin. Hän vaati saman vuoden syksynä yhteensä 250 000 dollarin korvauksia Eavesilta, Wisconsinin urheilujohtaja Pat Richterilta, vanhemmalta assosiatiivisen urheilun johtaja Cheryl Marralta sekä muulta Wisconsinin urheiluosastolta.


title: Alex Leavitt

text: USHL-joukkue Lincoln Stars varasi Leavittiin 36. pelaajana kesällä 2003. Hän päätti siirtyä kaudeksi 2003–2004 kuitenkin hänet aiemmin varanneen WHL-joukkue Swift Current Broncosin paitaan. Leavitt oli tehoilla 27+41=68 joukkueen kolmanneksi paras pistemies. Hän aloitti seurassa myös seuraavan kauden, mutta siirtyi kesken saman sarjan Everett Silvertipsiin, jossa hän oli tehoilla 13+35=48 joukkueen toiseksi paras pistemies.


title: Alex Leavitt

text: Kauden 2005–2006 Leavitt pelasi ECHL:n Alaska Acesssa, jossa hän voitti tehoillaan 26+65=91 koko liigan pistepörssin ja sai paikan sarjan ensimmäisessä tähdistökentällisessä. Leavitt valittiin myös ECHL:n tulokkaiden tähdistökentälliseen ja hän voitti John A. Daley Trophyn kauden tulokkaana. Lisäksi hän voitti ECHL:n mestaruuden, Kelly Cupin. Leavitt siirtyi kaudeksi 2006–2007 AHL:n Houston Aerosiin, josta hän siirtyi kesken kauden lainalle San Antonio Rampageen, jossa hän teki 16 ottelussa tehot 10+10=20. Hän pelasi kaudella myös ECHL:ssä Texas Wildcattersissa.


title: Alex Leavitt

text: Maaliskuussa 2007 Leavitt teki kaksivuotisen tulokassopimuksen Phoenix Coyotesin kanssa. Hän pelasi kaudella 2007–2008 CHL:n Arizona Sundogsissa ja teki runkosarjassa tehot 40+88=128 voittaen liigan pistepörssin (Joe Burton Award). Leavitt myös voitti kevään 2008 pudotuspelien piste- ja syöttöpörssin tehoilla 10+20=30. Hän voitti kauden päätteeksi CHL:n mestaruuden, valittiin pudotuspelien parhaaksi pelaajaksi sekä ensimmäiseen tähdistökentälliseen. Leavitt pelasi kauden aikana myös neljä AHL-ottelua San Antonio Rampagessa.


title: Alex Leavitt

text: Kaudeksi 2008–2009 Leavitt siirtyi Saksan DEL-liigan Kassel Huskiesiin. Hän voitti joukkueen sisäisen pistepörssin tehoilla 17+37=54. Kahden Huskiesissa vietetyn vuoden jälkeen Leavitt siirtyi kaudeksi 2010–2011 sarjatasoa alemmas 2. Bundesligan Ravensburg Towerstarsiin. Hän voitti koko sarjan piste- ja syöttöpörssin tehoilla 32+55=87. Leavittin kausi päättyi mestaruuteen. Toukokuussa 2011 Leavitt teki vuoden mittaisen sopimuksen SM-liigajoukkue Hämeenlinnan Pallokerhon kanssa. Hän voitti kaudella 2011–2012 joukkueen sisäisen piste- ja syöttöpörssin tehoilla 8+24=32.


title: Alex Leavitt

text: Leavitt siirtyi kaudeksi 2012–2013 Itävallan Erste Bank Eishockey Ligaan kroatialaisen Medveščak Zagrebin riveihin. Marraskuussa 2012 hän kuitenkin jätti joukkueen ja siirtyi 2. Bundesligaan Schwenninger Wild Wingsin paitaan. Leavitt voitti kevään 2013 pudotuspelien maalipörssin ja sijoittui pistepörssissä toiseksi joukkuetoverinsa Dan Hackerin jälkeen tehoilla 10+10=20. Kaudeksi 2013–2014 hän siirtyi Ruotsin toiseksi korkeimmalle sarjatasolle HockeyAllsvenskan-joukkue IK Oskarshamniin. Leavitt jätti joukkueen kymmenen pelaamansa ottelun jälkeen lokakuussa 2013, mutta hänen aloitusprosenttinsa oli kauden päättyessäkin sarjan paras (66,1 %). Leavitt siirtyi aluksi noin viikon mittaiselle try-outille Tanskan Metal Ligaenin Aalborg Piratesiin, jonne hän sai marraskuussa loppukauden kattaneen jatkosopimuksen. Leavitt voitti kesken kauden liigaan siirtymisestään huolimatta koko Metal Ligaenin pistepörssin tehtyään 32 runkosarjaottelussa tehot 22+39=61. Hänet valittiin kauden päätteeksi liigan toiseen tähdistökentälliseen.


title: Alex Leavitt

text: Kaudeksi 2014–2015 Leavitt palasi Ravensburg Towerstarsiin pelaamaan 2. Bundesligan tilalle vuotta aiemmin perustettua DEL2-liigaa. Kaudeksi 2015–2016 hän siirtyi sieltä vuoden mittaisella sopimuksella Iso-Britannian EIHL-liigan skotlantilaisjoukkue Braehead Claniin. Leavitt oli Mestarien liigassa joukkueen paras pistemies ja syöttäjä tehoilla 1+6=7.


title: Iloinen Linnanmäki

text: Iloinen Linnanmäki on Jack Witikan ohjaama komediaelokuva vuodelta 1960. Päähenkilöinä ovat Tea Istan esittämä pulaan joutuva mainostoimittaja sekä Niilo Tarvajärvi, joka esittää itseään. Komedian nimi mainostaa Linnanmäen huvipuistoa.


title: Iloinen Linnanmäki

text: Tuottaja Itkonen halusi panostaa ”varmaan aiheeseen”, mutta yleisö ei täyttänyt odotuksia ja elokuva jäi katsojamääriltään vuoden heikoimpaan päähän.


title: Iloinen Linnanmäki

text: Aikalaisarviossaan Paula Talaskivi ("Helsingin Sanomat") piti elokuvaa mieluisana kesäisenä tuulahduksena, kun taas Heikki Eteläpää ("Uusi Suomi") valitteli, että ”tekniikka kyllä pelaa tässä elokuvassa, mutta sitä huutavammalta sitten tuntuu kaikkinainen luovan kyvyn puute”.


title: Iloinen Linnanmäki

text: Myöhemmin elokuva on nähty muun muassa suomalaisen komedian pohjanoteerauksena. Tv-kriitikko Arto Pajukallio näkee elokuvan kehystarinan lempeänä satiirina.


title: Juurakon Hulda

text: Juurakon Hulda on Juhani Tervapään eli Hella Wuolijoen kirjoittama näytelmä. Se sai ensiesityksensä Helsingin Kansanteatterissa 10. maaliskuuta 1937 pääparina Emmi Jurkka ja Kaarlo Angerkoski. Näytelmä tapahtuu yksinomaan tuomari Soratien asunnossa. Toisin kuin näytelmästä tehdyssä elokuvassa, tohtori Alisen osuus jää vaatimattomaksi. "Juurakon Huldan" aineksia on havaittavissa myös Wuolijoen 1933 ilmestyneessä vironkielisessä romaanissa "Udutaguste Leeni Tartus" ("Usvantakaisten Leeni Tartossa").


title: Juurakon Hulda

text: Samasta tarinasta on Valentin Vaala ohjannut elokuvan "Juurakon Hulda", ja H. C. Potter on ohjannut siitä Hollywood-elokuvan "Farmarin tytär", jonka pääosaa näytellyt Loretta Young sai suorituksestaan Oscarin. Hannu Lemisen ohjaama ja käsikirjoittama "Vain sinulle" on "Juurakon Huldan" teemoista rakennettu muunnelma.


title: San Sebastián de La Gomera

text: San Sebastián de la Gomera on kaupunki Kanariansaarilla Santa Cruz de Tenerifen maakunnassa. Kaupunki on La Gomeran pääkaupunki. Vuonna 2011 kaupungissa oli 8 943 asukasta. Kaupungin pinta-ala on 113,59 neliökilometriä.


title: San Sebastián de La Gomera

text: Kaupungissa sijaitsee 1500-luvulla valmistunut kirkko "La Iglesia de la Asuncíon", jossa voi tutustua taideaarteisiin. "Casa de Colon" on museona toimiva talo, jossa Kristoffer Kolumbuksen kerrotaan asuneen ennen Amerikan-valloitustaan. Lisäksi kaupungissa on myös "Torre del Conde"-niminen torni, joka on 1400-luvun puolivälissä valmistuneena yksi Kanariansaarten vanhimpia rakennuksia.


title: Keskiajan filosofia (kirja)

text: Keskiajan filosofia on vuonna 2008 ilmestynyt, Gaudeamuksen kustantama kirja keskiajan filosofiasta.


title: Cannon Films

text: Cannon Films (virallisemmin "The Cannon Group") oli yhdysvaltalainen elokuvayhtiö, joka keskittyi tuottamaan ja levittämään pienen budjetin elokuvia. Yhtiön perustivat Dennis Friedland ja Chris Dewey vuonna 1967. Yhtiön kulta-aika sijoittui 1980-luvulle, kun vuonna 1979 israelilaiset serkukset Menahem Golan ja Yoram Globus ostivat yhtiön 500 000 dollarilla.


title: Stevenage

text: Stevenage on kaupunki Hertfordshiren kreivikunnassa Englannissa. Kaupunki sijaitsee Letchworthin ja Welwyn Garden Cityn välissä. Vuonna 2013 kaupungin asukasluku oli noin 85 500 asukasta ja pinta-ala 25,96 neliökilometriä. Formula 1 -kuljettaja Lewis Hamilton ja näyttelijä Ed Westwick ovat syntyneet Stevenagessa.


Pokémon: The Adventures in the Orange Islands on televisiosarja Pokémonin toisen tuotantokauden nimi.


title: Pokémon: The Adventures in the Orange Islands

text: Suomessa toinen tuotantokausi jätettiin kaupallisista syistä kokonaan näyttämättä, koska maassa piti päästä jo toiseen sukupolven jaksoihin. Jaksoihin on kuitenkin tehty internetissä fanipohjaisia suomenkielisiä tekstityksiä, mutta tekstitykset sisältävät jaksot on sittemmin poistettu YouTubesta.


text: Ensimmäinen jakso "Pallet Party Panic" nähtiin viikko Indigo League -kauden päättymisen jälkeen 4. joulukuuta 1999. Varsinaisesti kausi alkoi Yhdysvalloissa 8. tammikuuta, 2000 jaksolla "A Scare in the Air". Toinen tuotantokausi käsitti 36 jaksoa, joka päättyi jaksoon "The Rivalry Revival" 14. lokakuuta, 2000.


text: "The Adventures in the Orange Islands" tehtiin "täytetuotantokaudeksi", jotta konsolipelit "Pokémon Gold ja Silver" saataisiin valmiiksi ja julkaistua samaan aikaan kuin , jossa esiintyy Gold ja Silver -peleissä esiintyviä uusia pokémoneja.


text: Pokémonin virallisten nettisivujen (pokemon.com) mukaan kauden ensimmäiset 25 jaksoa (jaksoon "Charizard Chills" asti) kuuluvat Indigo Leaguen loppupuolen kanssa toiseen kauteen ja loput 11 jaksoa The Johto Journeysin kanssa kolmanteen kauteen.


title: King’s Lynn

text: King’s Lynn on satamakaupunki Itä-Englannissa, Norfolkin kreivikunnassa. Kaupunki sijaitsee 156 kilometrin päässä Lontoosta pohjoiseen. Vuonna 2011 asukkaita oli noin 46 000. King’s Lynnin pääelinkeino on kalateollisuus.


title: Guinean lippu

text: Guinean lippu on Guinean tunnus vaakunan ja kansallislaulun ohella. Se otettiin käyttöön maan itsenäistyessä Ranskasta 10. marraskuuta 1958.


title: Guinean lippu

text: Guinean lippu on trikolori, joka perustuu maan entisen siirtomaaisännän Ranskan Ranskan lippuun. Lipussa on vierekkäin punainen, keltainen ja vihreä pystyviiva. Käytetyt värit ovat nk. panafrikkalaisia värejä. Ne ovat myös maan itsenäisyyteen johtaneen Guinean demokraattisen puolueen tunnusvärit.


title: Guinean lippu

text: Lipun punaisen sanotaan kuvaavan maan vapaustaistelijoiden vuodattamaa verta ja myös hikeä, jota vuodatettiin maan rakentamiseksi. Keltainen kuvaa aurinkoa, maan kultavarantoja sekä uskoa yhteiskunnalliseen oikeudenmukaisuuteen. Vihreä kuvaa maan rehevää luontoa ja maan kansalaisten uutteruutta heidän työssään solidaarisuuden ja maan hyvinvoinnin hyväksi. Liput värit kuvaavat siis myös maan tunnuslausetta "Travail, Justice, Solidarité" (Työ, oikeudenmukaisuus, solidaarisuus).


title: Guinean lippu

text: Guinean lipussa on samat värit kuin Malin lipussa, mutta Malin lipussa vihreä pystyviiva on vasemmalla ja punainen oikealla. Lisäksi Malin lipun vihreä väri on hieman vaaleampi.


title: Pesäpallon suomensarja 1947

text: Pesäpallon suomensarja pelattiin kolmannen kerran kaudella 1947. Sarjan mestaruuden voitti Tainionkosken Urheilijat.


title: Pesäpallon suomensarja 1947

text: Lohkovoittajat Kaisaniemessä.


title: Pesäpallon suomensarja 1947

text: Tainionkosken Urheilijat ja Helsingin Pallo-Toverit nousivat suoraan mestaruussarjaan. Seinäjoen Maila-Jussit kolmosmarkkinoille.


title: Pesäpallon suomensarja 1947

text: Lohkojen kakkoset pelasivat karsintaturnauksen Imatralla.


title: Pesäpallon suomensarja 1947

text: Katajanokan Haukat kolmosmarkkinoille.


title: Pesäpallon suomensarja 1947

text: Pelattiin Seinäjoella.


title: Pesäpallon suomensarja 1947

text: Karsintaan piti osallistua myös Riihimäen Pyrkivä ja Turun Toverit TUL:n puolelta, mutta nämä peruivat osanottonsa.


title: William R. Catton, Jr.

text: William R. Catton, Jr. (15. tammikuuta 1926 Minneapolis, Minnesota – 5. tammikuuta 2015) oli yhdysvaltalainen sosiologi, joka tunnetaan parhaiten akateemisesta työstään ympäristösosiologian ja ympäristöekologian parissa. Hänen tutkimuksellinen lähestymistapansa on laaja ja poikkitieteellinen. Akateemisen sosiaalitieteen ulkopuolella hänet tunnetaan erityisesti vuonna 1980 ilmestyneestä kirjastaan "". Catton kirjoitti myös kolme muuta kirjaa, kuten "From Animistic to Naturalistic Sociology", sekä useita artikkeleita, kirjojen lukuja ja kirja-arvosteluita. Vuonna 2009 hän julkaisi uuden kirjan nimeltä "Bottleneck: Humanity’s Impending Impasse". Hän asui Lakewoodissa, Washingtonin osavaltiossa, Yhdysvalloissa.


title: William R. Catton, Jr.

text: William Catton syntyi Minneapolisissa Minnesotassa 15. tammikuuta 1926. Hän palveli Yhdysvaltain laivastossa vuosina 1943–1946. Sotilaspalveluksensa jälkeen hän kirjautui Ohion Oberlin Collegeen, missä hän tapasi tulevan vaimonsa Nancy Lewisin. He menivät naimisiin vuonna 1949. Heille syntyi neljä poikaa ja kuusi lastenlasta.


title: William R. Catton, Jr.

text: Catton suoritti B.A.-tutkintonsa Oberlin Collegessa vuonna 1950 ja kirjautui sen jälkeen lukemaan sosiologiaa Washingtonin yliopistoon Seattleen. Siellä hän suoritti M.A.-tutkinnon vuonna 1952 ja valmistui tohtoriksi vuonna 1954. Myöhemmin hän oli Washingtonin osavaltionyliopiston sosiologian emeritusprofessori. Catton toimi Pacific Sociological Associationin presidenttinä vuosina 1984-1985 sekä American Sociological Associationin ympäristösosiologian osaston puheenjohtajana.


title: William R. Catton, Jr.

text: William Catton aloitti uransa valtavirtasosiologian parissa ilman erityistä kiinnosta ympäristöasioihin. Varhaisen tutkimusuransa aikana hän kuitenkin tutustui John Hendeeseen, US Forest Servicen metsänvartijaan, sekä Frank Brockmaniin, Yhdysvaltojen kansallispuistojen luonnontieteilijään ja tulevaan Washingtonin yliopiston metsätalouden professoriin. Catton kiinnostui ihmispopulaatioihin liittyvistä kysymyksistä, kun hän havaitsi vierailijoiden muodostamia ruuhkia Luoteis-Yhdysvaltojen ja Kanadan luonnonpuistojen leirintäalueilla. Häneen vaikuttivat myös kyseisten puistojen vierailukeskusten museonäyttelyt.


title: William R. Catton, Jr.

text: Uransa varhaisessa vaiheessa Catton oli tyytymätön sosiologian kvalitatiiviseen painotukseen ja halusi kääntää tieteen enemmän kvalitatiiviselle ja siten tieteellisemmälle perustalle. Hän uskoi, että uusi suuntaus auttaisi sosiologeja ohjaamaan yhteiskuntia parempaa tulevaisuutta kohden. Hän vaihtoi tämän uuspositivistisen näkökulmansa ekologisiin kysymyksiin sen jälkeen, kun hän erosi tehtävästään Washingtonin yliopistosta vuonna 1970 ja siirtyi Canterburyn yliopistoon Christchurchiin Uuteen-Seelantiin. Washingtonin yliopistossa häntä olivat häirinneet nopeasti kasvaneet opiskelijamäärät sekä nopean väestönkasvun haittavaikutukset Puget Soundin alueella.


title: William R. Catton, Jr.

text: Uudessa-Seelannissa Catton toimi jälleen yhteistyössä metsänvartijoiden kanssa ja tutustui maan kansallispuistojärjestelmään. Hänen ”Aha!”-hetkensä koitti Westlandin kansallispuiston vierailukeskuksessa, jonka näyttely esitteli vetäytyvän jäätikön paljaaksi jättämää maa-aluetta. Siirtyen kohti yhä varhaisempia ajanjaksoja näyttely esitti, kuinka jäätikön sulamista seurasivat peräkkäiset eri kasvillisuustyyppien vyöhykkeet tietyn välimatkan päässä jäätikön reunasta. Tämä esimerkki ekologisesta seuraannosta – eli ekosysteemien ajallisesta muuttumisesta – osoitti, kuinka kasvilajit muokkaavat ympäristöään muuttaen sen vähemmän edulliseksi itselleen ja sopivammaksi seuraaville kasvilajeille. Toisen valaistumisen Catton koki Claire Russellin kirjasta "Violence, Monkeys and Man", joka vahvisti hänen henkilökohtaista näkemystään, että suurempi väestömäärä liittyy korkeampaan stressitasoon ja väkivaltaan. Näiden kokemusten jälkeen Cattonin pyrkimys muuttaa sosiologia tieteellisempään suuntaan muuttui pyrkimykseksi muuttaa tieteenala tietoisemmaksi ympäristöön liittyvistä biokemiallisista prosesseista. Tämä paradigmanvaihdos johti nopeasti teoksen "Overshoot" tuottaneeseen kirjoitusprosessiin.


title: William R. Catton, Jr.

text: Catton aloitti teoksen "" kirjoittamisen Uudessa-Seelannissa viettämiensä kolmen vuoden aikana, ja hän toimitti sen loppuun palattuaan Yhdysvaltoihin vuonna 1973 saatuaan sosiologian professuurin Washingtonin osavaltionyliopistosta. Häneltä kesti huomattavan kauan 1970-luvun loppupuolella löytää kirjalle arvossa pidetty kustantaja, joka ei pitänyt ekologisen kirjallisuuden markkinoita jo kyllästyneinä, joten kirja ei ilmestynyt ennen kuin vuonna 1980. Odottaessaan kirjan julkaisua Catton kirjoitti yhteistyössä Riley Dunlapin kanssa useita artikkeleita ekologisista kysymyksistä. Vaikka "Overshootista" ei ikinä tullut suurta myyntimenestystä, siitä on otettu useita uusintapainoksia vuoden 1980 jälkeen ja se on hiljattain käännetty venäjäksi sekä espanjaksi.


title: William R. Catton, Jr.

text: Catton yhdisteli kirjassaan ekologian käsitteistöä sosiologiseen analyysiin. Otsikko "Overshoot" tarkoittaa ylilyöntiä, eli ympäristön kestävän kantokyvyn ylittävää populaatiota. Kantokyky voidaan hetkellisesti ylittää, mutta resurssien loppuessa populaatio romahtaa. Catton katsoo ympäristön kantokyvyn olevan merkittävä ihmiskunnan historiaa muovannut tekijä. Kantokykyä on voitu kasvattaa kahdella tavalla: joko valtaamalla ekologisia lokeroita muilta eliölajeilta (takeover) tai kuluttamalla uusiutumattomia luonnonvaroja (drawdown). Nämä keinot voidaan käyttää kuitenkin vain kerran; esimerkiksi kun Pohjois-Amerikka oli 1800-luvun loppuun mennessä otettu tärkeimmiltä osiltaan maanviljelyksen käyttöön, ei uutta maata ollut missään päin maailmaa enää tarjolla. Lisää kasvua voitiin tuottaa fossiilisten polttoaineiden avulla, mutta nämä tulevat jossakin vaiheessa loppumaan, eikä ympäristö sen jälkeen voi ylläpitää useiksi miljardeiksi kasvanutta ihmisväestöä. Seurauksena on väestöllinen ja yhteiskunnallinen romahdus.


title: William R. Catton, Jr.

text: Kirjan "Overshoot" tärkein viesti on, että ”... elämäntapamme, käytöstapamme, instituutiomme, vuorovaikutusmuotomme, arvomme ja odotuksemme on muovannut kulttuuriperintö, joka muodostui ajanjaksona, jolloin ympäristön kantokyky ylitti ihmisten muodostaman kuormituksen. Kulttuuriperintö voi olla kestävämpi kuin olosuhteet, jotka muovasivat sen. Se kantokyvyn ylitarjonta on nyt loppuun käytetty, sekä väestönkasvun kautta että suunnattomalla teknologisella "per capita" kulutuksen ja ympäristövaikutusten laajentamisella. Ihmiset elävät nyt yhä syvenevän kantokyvyn vajeen kautta. Kaikki sosiaalisen ihmiselämän tutut piirteet ovat pakottavan muutospaineen alaisina tällä uudella aikakaudella, jolloin kuormitus yhä kasvaen ylittää monien paikallisten alueiden kantokyvyn – ja koko rajallisen planeetan. Sosiaalinen epäjärjestys, hankaus, demoralisaatio ja konfliktit tulevat kiihtymään.”


title: William R. Catton, Jr.

text: "Overshoot" on edelleen merkittävä lähde yhteiskuntien ekologisen perustan tarkastelulle ja käsitteelliselle määrittelylle. Catton tunnisti tai ennakoi useita nykyään tunnettuja ongelmia, ja teoksesta ammentavat inspiraatiota etenkin öljyhuipun, ilmastonmuutoksen ja muiden ekologisten ongelmien muodostamista massiivisista uhista tietoiset henkilöt. Teos oli selkeän ja puhdaspiirteisen ekologisen paradigman määrittelyn puolesta vuosia edellä aikaansa. "Overshoot" tarjoaa tieteellisen analyysin siitä, mitä Edward O. Wilson kutsuu ihmisen ympäristöön kohdistamasta toiminnasta seuraavaksi ekologisten paineiden ja uhkien ”pullonkaulaksi”.


title: William R. Catton, Jr.

text: Cattonin yhdessä Riley Dunlapin kanssa 1970-luvulla kirjoittamat artikkelit edistivät huomattavasti 1960- ja 1970-lukujen vaihteessa syntyneen ympäristösosiologian kehitystä. Vuoden 1978 artikkelissa "Environmental Sociology: A New Paradigm" Catton ja Dunlap määrittelivät uuden ekologisen paradigman (New Ecological Paradigm, NEP) ja kritisoivat samalla klassisen sosiologian antroposentrisyyttä. Hallitsevan näkökulman ihmiskeskeisyyden he johtivat Émile Durkheimin maksiimiin, jonka mukaan sosiaaliset tekijät ovat selitettävissä vain toisilla sosiaalisilla tekijöillä. Ihmiskeskeistä paradigmaa, joka ei vallitse vain sosiologiassa vaan myös taloustieteessä ja koko länsimaisessa maailmankuvassa, he kutsuivat ihmisen poikkeuksellisuudeksi (Human Exceptionalism) tai ihmisen erivapauksellisuuden paradigmaksi (Human Exemptionalism Paradigm, HEP). Tämän näkemyksen mukaan ihminen poikkeaa muista eläinlajeista siinä, että ihminen on kulttuurin avulla voinut irrottautua ympäristön asettamista rajoista. Kulttuurinen kehitys oletetaan ylivertaiseksi biologiseen kehitykseen verrattuna, minkä väitteen avulla voidaan perustella ympäristöön kohdistuva dominointi sekä olettaa ihmisen voivan kumulatiivisen innovatiivisuuden kautta ratkaista kaikki fyysiseen todellisuuteen liittyvät ongelmat. Näin ihmisen katsotaan määräävän oman kohtalonsa, eikä ympäristöä nähdä oleelliseksi tekijäksi yhteiskuntien kehityksessä.


title: William R. Catton, Jr.

text: Uusi ekologinen paradigma sen sijaan merkitsee holistisempaa ja systeemiteoreettisempaa näkökulmaa. Ympäristön rajat ja vuorovaikutus ympäristön kanssa ovat kokonaisuudessaan otettava huomioon sosiaalitieteellisessä tutkimuksessa. Catton ja Dunlap tunnustivat ihmisen älyllisen kapasiteetin, mutta katsoivat ihmisen silti olevan jatkuvassa ekologisessa riippuvaisuussuhteessa muihin eliölajeihin nähden. Ihmisen toiminta vaikuttaa ekosysteemeihin, jotka taas palautejärjestelmien kautta vaikuttavat takaisin ihmiseen. Ympäristö ei määrää koko ihmisen toimintaa, mutta asettaa sille jatkuvia rajoituksia.


title: William R. Catton, Jr.

text: Willian Catton perehtyi sosiologiaan aikakaudella, jolloin alan suurimmat kiistat koskivat teoreettista suuntautumista (strukturalistinen funktionalismi tai konsensusteoria vs. marxilaisuus tai konfliktiteoria) ja metodologiaa (kvantitatiivinen vs. kvalitatiivinen). Hänen luontainen kiinnostuksensa luontoon ja ymmärryksensä maapallon ekosysteemien toiminnasta tarjosi hänelle oivalluksen siitä, kuinka kaikki sosiaaliset järjestelmät, mukaan lukien talous, toimivat ekologisten järjestelmien sisällä.


title: William R. Catton, Jr.

text:
Cattonin tärkein tieteellinen vaikutus on sellaisen tutkimuksellisen viitekehyksen muodostaminen, joka yhdistää sosiologisen ja ekologisen teorian. Yleisen olettaman mukaan ihmisen hallinta ympäristöstä on suuri saavutus, mutta Cattonin mukaan se on itse asiassa heijastus sellaisesta luonnonresurssien hyödyntämisestä, joka tuntui rajattomalta, mutta joka tosiasiassa on rajallista.
Eräs hänen kriittisistä huomioistaan on se, että ”Monumentaaliset sosiaaliset muutokset (ja ongelmat) 21. vuosisadalla tullaan ymmärtämään väärin (ja siten pahentamaan, uskoakseni) niin kauan kuin ihmiset ... jatkavat tapahtumien tulkitsemista (esiekologisen) maailmankuvan mukaan, joka ei riittävästi ota huomioon ihmisyhteisöjen perimmäistä riippuvaisuutta niiden ekosysteemisestä konteksista.”


title: Pakanallinen tapakulttuuri

text: Nykyajan pakanallinen tapakulttuuri sisältää uuspakanallisten uskontojen juhlatapoja. Keskeisiä juhlapäivinä ovat auringonkiertoon liittyvät tasaus- ja seisauspäivät. Elämänkaaren eri vaiheiden juhliin kuuluvat etenkin häät, lasten nimenanto ja hautajaiset, joihin kuuluu rituaaleja.


title: Pakanallinen tapakulttuuri

text: Esimerkiksi virolaista luonnonuskontoa elvyttävässä maauskossa harrastetaan kansanperinnettä: vanhat laulut, leikit, käsityöt, ruuat, vaatteet, korut ja uskomukset siirretään lapsille vuotuisissa juhlissa. Vastaavasti suomenuskossa vuodenkiertoon sisältyy pyhiä murroshetkiä, jolloin vietetään yhteisiä juhlia.


title: Pakanallinen tapakulttuuri

text: Nykyaikaista luonnonuskontoa edustavat wiccat suorittavat juhlistavia rituaaleja täydenkuun aikaan sekä auringonkierron juhlapäivinä. Suuria sapatteja ovat "samhain", "imbolc", "beltane" ja "lughnasadh". Pienemmät sapatit ovat tasauksina ja seisauksina, "yule" talvipäivänseisauksena, "litha" kesäpäivänseisauksena, "ostara" kevätpäiväntasauksena ja "mabon" syyspäiväntasauksena.


title: Fridolf Leopold Hisinger

text: Fridolf Leopold Hisinger (23. huhtikuuta 1845 Fagervik – 8. kesäkuuta 1928 Pohja) oli Billnäsin ruukinpatruuna ja vapaaherra. Hisingerille myönnettiin vuonna 1918 itsenäisen Suomen ensimmäinen vuorineuvoksen arvonimi. Hän kasvatti perimästään Suomen kolmannesta rautaruukista Billnäsistä nykyaikaisen teollisuusyrityksen. Billnäs menestyi samaan aikaan, kun useilla muilla suomalaisilla ruukeilla jouduttiin 1800-luvun lopulla ja 1900-luvun alussa luopumaan raudan jalostamisesta. Hisinger kykeni vastaamaan kiristyneisiin markkinaolosuhteisiin ja kasvaneeseen kilpailuun. Hisinger muutti vanhan Billnäsin ruukin moderniksi pörssiyhtiöksi, jossa oli parhaimmillaan yli tuhat työntekijää. Neljännes työntekijöistä saapui Billnäsiin ulkomailta, lähinnä Ruotsista, Hollannista ja Saksasta. Hisinger adoptoi vuonna 1906 veljensä Eduard Viktor Eugenien vävyn kapteeni Christer Ludvig Eduard Jägerskiöldin. Hisinger oli sukunsa viimeinen miespuolinen edustaja.


title: Fridolf Leopold Hisinger

text: Aiemmin muualla asunut Hisinger rakennutti Billnäsiin ruukinkartanon päärakennukseksi renessanssityylisen puisen Villa Billnäsin, joka paloi 1915. Kaksi vuotta myöhemmin valmistui samalle paikalle uusi Villa Billnäs.


title: Oskar Huttunen

text: Oskar Huttunen (18. joulukuuta 1865 Karttula – 8. toukokuuta 1955 Helsinki) oli suomalainen tukkukauppias ja kauppaneuvos, jonka testamenttilahjoituksen turvin Osk. Huttusen säätiö perustettiin. Hän itse merkitsi nimensä muodossa Osk. Huttunen.


title: Oskar Huttunen

text: Huttunen aloitti siirtomaatavarakaupan harjoittamisen Kuopiossa vuonna 1907 ja vuodesta 1908 alkaen Helsingissä. Huttunen oli aktiivinen järjestövaikuttaja ja oli mukana perustamassa Liikesivistysrahastoa. Huttunen kuoli perheettömänä vuonna 1955. Kuopion taidemuseossa on hänen nimeään kantava kokoelma, jonka 91 taideteosta Huttunen lahjoitti Kuopion kaupungille testamentissaan. Kuvanveistäjä Kauko Räsänen suunnitteli Oskar Huttunen -mitalin, joka julkaistiin vuonna 1991.


title: Oskar Huttunen

text: Huttusen vanhemmat olivat talollinen Matti Huttunen ja Katri Kukkonen. Hänellä oli suuri määrä luottamustoimia liike-elämän järjestöissä ja yhdistyksissä. Kauppaneuvoksen arvon Huttunen sai vuonna 1928.


title: Suomen Syöpärekisteri

text: Suomen Syöpärekisteri on Suomen Syöpäyhdistyksen vuonna 1952 perustama syöpätautien tilastollinen ja epidemiologinen tutkimuslaitos, joka ylläpitää tietokantaa kaikista Suomessa vuodesta 1953 alkaen todetuista syöpätapauksista.


title: Suomen Syöpärekisteri

text: Syöpärekisteri työllistää päätoimisesti reilut 20 työntekijää ja tekee sekä kotimaista että kansainvälistä yhteistyötä syöpäasioissa. Sen perusrahoituksesta vastaa Suomen Syöpäyhdistys ja sen ylläpidosta on sovittu Terveyden ja hyvinvoinnin laitoksen (THL) kanssa.


title: Suomen Syöpärekisteri

text: Joukkotarkastusrekisteri on vuonna 1968 perustettu Suomen Syöpärekisterin osasto, jossa suunnitellaan ja arvioidaan suomalaisia syöpäseulontaohjelmia. Joukkotarkastustoiminnasta on säätänyt Valtioneuvosto. Syöpärekisterin tehtävänä on myös tuottaa sekä tilastollista että lääketieteellistä tietoa syöpäsairauksista ja niiden hoidosta.


title: Suomen Syöpärekisteri

text: Suomen Syöpärekisterin tehtävät:


title: DFA Records

text: DFA Records on riippumaton levy-yhtiö, jonka perustivat syyskuussa 2001 Mo' Wax -levy-yhtiön perustaja Tim Goldsworthy, muusikko James Murphy sekä manageri Jonathan Galkin. Levy-yhtiö on erikoistunut elektroniseen musiikkiin.


title: Katri Lehto

text: Katri Lehto, o.s. Tuuteri (Tudeer), ent. Vähäkallio, (17. syyskuuta 1917 Helsinki – 10. toukokuuta 2011 Hyvinkää) oli suomalainen kirjailija. Katri Lehto on kirjoittanut kolme teosta Kytäjän kartanosta ja Marie Linderistä.


title: Katri Lehto

text: Lehto opiskeli Helsingin yliopistossa ranskaa ja englantia ja valmistui filosofian maisteriksi 1939. Hän avioitui Kai Väinö Vähäkallion kanssa, joka kaatui talvisodassa 1940. Samana päivänä syntyi heidän poikansa. Metsänhoitaja Simo Lehdon kanssa hän avioitui 1943, ja heille syntyi kuusi lasta. Lehto toimi Marttaliiton puheenjohtajana ja muissa luottamustehtävissä.


title: RN Dante Alighieri

text: RN Dante Alighieri () oli Regia Marinan eli Italian kuningaskunnan laivaston ensimmäisessä maailmansodassa palvellut taistelulaiva. Alus oli myös laivastonsa ensimmäinen dreadnought-taistelulaiva.


title: RN Dante Alighieri

text: Alus poistettiin palveluksesta 1. heinäkuuta 1928 Washingtonin laivastosopimuksen velvoitteiden täyttämiseksi ja se romutettiin.


title: RN Dante Alighieri

text: Alus tilattiin Castellamaren laivastontelakalta. Sen köli laskettiin 6. kesäkuuta 1909 ja alus laskettiin vesille 20. elokuuta 1910. Alus valmistui 15. tammikuuta 1913.


title: RN Dante Alighieri

text: Aluksella oli 254 millimetrin panssarivyö. Aluksen kansi oli 38 millimetriä paksu ja sen tulenjohtotornin suojana oli 305 millimetriä terästä. Pääaseiden tornien etupanssarit olivat 254 millimetriä ja apuaseiden 98 millimetriä. Panssarointiin oli käytetty Krupp panssarointia.


title: RN Dante Alighieri

text: Aluksen voimanlähteenä oli neljään akseliin kiinnitetyt Parsonsin turbiinit, joihin oli kytketty 23 kattilaa. Kattiloista seitsemän oli öljykäyttöisiä ja loput 16 sekapolttoainekattiloita. Koneisto tuotti 32 000 hevosvoimaa, jolla alus kulki 22 solmun nopeudella. Aluksen toimintasäde oli 10 solmun nopeudella 4 800 merimailia.


title: Finnfoam

text: Finnfoam Oy on vuonna 1982 perustettu salolainen perheyritys. Sen päätuotteita ovat lämmöneristelevyt, joita käytetään paitsi rakennuksissa myös maaneristykseen teiden, rautateiden ja lentokenttien perustuksissa. Yhtiön pääkonttori sijaitsee Salossa, jossa yritys työllistää noin 45 henkeä. Liettuan tehdas työllistää noin 20 henkeä.


title: Finnfoam

text: Finnfoam tekee tutkimus- ja tuotekehitysyhteistyötä muun muassa Tampereen teknillisen yliopiston ja VTT:n kanssa. Lämpöeristeiden lisäksi Finnfoamin liiketoimintaan kuuluu myös kiinteistövälitys ja kiinteistöjen vuokraus. Keväällä 2011 Finnfoam osti konkurssiin menneen Lounais-Suomen Hiihtotunnelin.


title: Finnfoam

text: Finnfoam-eristelevyt on valmistettu ekstruusiomenetelmällä eli suulakepuristamalla polystyreenistä (XPS). Polystyreeni on kestomuovi, joka voidaan uudelleen sulattaa ja käyttää raaka-aineena. Se ei ole terveydelle vaarallinen aine, mistä syystä sitä käytetään muun muassa elintarviketeollisuuden pakkauksissa. Tuotannon toinen tärkeä raaka-aine on hiilidioksidi, jota Finnfoam saa muun teollisuuden sivutuotteena eli se ei lisäkuormita ympäristöä. Hiilidioksidi poistuu levyistä muutaman viikon kuluessa valmistuksesta ja korvautuu ilmalla. Valmistusmenetelmän ansiosta eristeen solurakenne on täysin yhtenäinen ja suljettu. Eristeen sisälle ei myöskään home pääse. Tiiviin solurakenteen etu on myös levyjen korkea lujuus.


title: Finnfoam

text: Polystyreenin ja hiilidioksidin lisäksi levyissä käytetään lisäaineita kuten väriä, prosessin stabilointiaineita ja solurakenteen modifiointiaineita. Eristevalmistuksessa käytetään maailmalla yhä CFC-, HCFC- tai HFC-kaasuja ja terveydelle haitallisia bromiyhdisteitä sisältäviä palonestoaineita. Finnfoam on kuitenkin onnistunut korvaamaan nämä yhdisteet turvallisemmilla aineilla, kuten hiilidioksidilla. Finnfoam-levyjen sisäilman päästöluokitus on M1, eli siitä ei haihdu sisäilmaan haitallisia aineita.


title: Finnfoam

text: Finnfoamin historian voi katsoa alkaneen jo vuonna 1971, kun Jorma J. Nieminen aloitti styroksisten (EPS) putkikourujen valmistuksen autotallissaan. Vuonna 1975 Nieminen perusti Muurlaan vanhan meijerin tiloihin Stynix Ky:n, joka valmisti muun muassa lämpöeristelevyjä, pakkauksia, putkikouruja sekä ruuanvalmistusastioille muotoiltuja lämpöeristekoteloita.


title: Finnfoam

text: Vuonna 1980 Muurlan tehtaalla syttyi kuumalankaleikkurista lähtenyt tulipalo. Styroksin valmistuksessa käytetty ponneaine pentaani on herkästi syttyvä kaasu, joten tuli levisi nopeasti ja tuhosi koko tehdasrakennuksen ja vaurioitti valmisteilla ollutta tehdaslaajennusta. Tuhot raivattiin kuitenkin nopeasti ja uusi tehdas käynnistyi puolen vuoden päästä palosta.


title: Finnfoam

text: Vuonna 1982 Jorma J. Nieminen perusti uuden yrityksen Finnfoam Oy:n valmistamaan suulakepuristettua polystyreenia (XPS), jossa on täysin suljettu solurakenne ja paremmat lujuusominaisuudet kuin styroksilla (EPS) .Polystyreenin ominaisuudet tekivät siitä huomattavasti sopivampaa esimerkiksi rautateiden routasuojaukseen. Samana vuonna Stynix myytiin Yhtyneille Paperitehtaille.


title: Finnfoam

text: Finnfoamin valmistus kasvoi seuraavan vuosikymmenen aikana sekä lisääntyneen konekapasiteetin että uusien tuotantolaitosten kautta. Samalla Finnfoam Oy laajensi tuotantoaan myös polyuretaanituotteisiin, kuten linja-auton penkkeihin. 1989 Finnfoam Oy onnistui korvaamaan haitalliset CFC-yhdisteet HCFC:llä, jonka ympäristöhaitat olivat n. 95 % pienemmät. Yhtiö jatkoi myös kehitystyötä, jotta uudellekin ponneaineelle löytyisi korvaaja. Kotimaisten teollisuuslaitosten jätteenä saatava hiilidioksidi nousi ympäristöystävällisyytensä ja helpon saatavuutensa ansiosta parhaaksi vaihtoehdoksi.


title: Finnfoam

text: Kehitystyössä tehtiin läpimurto vuonna 1998, kun yhtiö valmisti ensimmäiset Finnfoam-lämpöeristelevyt hiilidioksidia käyttäen. Seuraavana vuonna kaikki tuotantolinjat muutettiin käyttämään hiilidioksidia. Finnfoam Oy oli ensimmäisten HCFC-yhdisteiden käytöstä luopuneiden eristevalmistajien joukossa.. Vuonna 1999 Finnfoam luopui polyuretaanituotannosta, joka fuusioitiin toiseen alan yritykseen.


title: Finnfoam

text:
Vuonna 2002 Finnfoam Oy:n koko tuotanto siirrettiin uusiin, energiatehokkaisiin tiloihin. Uusissa tiloissa saadaan hukkalämpö tehokkaasti talteen tuotantolaitteista itse kehitetyn jäähdytysjärjestelmän ansiosta. Myös tehtaan valaistuksen energiatehokkuuteen on kiinnitetty huomiota. Kaksi vuotta aiemmin, vuonna 2000 Finnfoamilla oli aloitettu tuotekehitysprojekti, jonka tavoitteena oli parantaa Finnfoam-lämmöneristeen eristyskykyä 10 % ja pienentää tiheyttä yli 20 %:lla. Tavoitteena oli hyödyntää Finnfoamia eri rakenteissa siten, että rakenteiden kokonaiskustannuksia voitaisiin alentaa. Kehitystyössä oli kumppanina myös Tampereen Teknillinen Yliopisto.
Finnfoam-lämpöeriste sai CE-merkin vuonna 2004. Vuonna 2010 Finnfoamin passiivitaloeristeet saatiin kenttäkokeisiin. Kotimaan lisäksi Finnfoamilla on rakenteilla tuotantolaitos Liettuaan, jonka tuotteet suunnataan Venäjän, Baltian maiden ja Keski-Euroopan markkinoille.


title: Finnfoam

text: Finnfoam FF-EPS-, PIR- ja XPS-eristelevyt on tarkoitettu routa- ja lämmöneristeiksi, minkä lisäksi tuotesarjasta löytyy erikoislevyjä, kuten Finnfoam Tulppa-tuotesarja erilaisiin saneeraus- ja rakennustarpeisiin.


title: Finnfoam

text: FF-EPS on harmaa- eli grafiitti-EPS -eriste, joka on tavanomaista valkoista EPS-eristettä 16–25 % tehokkaampaa. FF-EPS on tarkoitettu seinien ja kattojen eristeeksi, mutta koska se ei läpäise vuoden 2015 alusta vaadittua jäädytys-sulatustestiä, sitä ei voi käyttää routaeristeenä.


title: Finnfoam

text: Polyuretaanista valmistetut PIR-eristeet ovat palonkestävämpiä ja homehtumattomia. Niiden lämmöneristävyys on EPS-levyjä tai eristevillaa parempi, joten PIR-eristeitä käyttämällä päästään joko ohuempiin eristepaksuuksiin tai parempaan eristävyyteen. PIR-levyjä käytetään lähinnä seinien ja kattojen eristeinä, mutta jonkun verran myös perustusten eristämiseen.


title: Finnfoam

text: XPS-eristelevyjä käytetään maaneristeinä ja routaeristeinä, ja rakennuksissa vaipan eristeenä kun eristysmateriaalilta halutaan tavanomaista korkeampaa U-arvoa tai tiiviyttä. Katoissa levyjä käytetään muun muassa käännettyjen kattorakenteiden eristykseen. Kellarinseinien eristyksessä on tärkeää että kondensaatiovesi pääsee valumaan pois. Levyt voivat toimia myös patolevyinä eli vedenpaine-eristeenä. Saneeraus- ja lisäeristystöissä levyjä voidaan asentaa entisen seinäpinnan päälle. Tällöin vanha höyrysulku tulisi kuitenkin rei’ittää sillä uusi eristelevy toimii höyrynsulkuna. Rossipohjaeristeitä käytetään alapohjan eristyksessä. XPS on puristuslujaa, joten sitä voi käyttää myös rakennusaikaisena lattiana. Anturaeristeitä on mahdollista käyttää myös valumuotteina. Kun putkikotelot valmistetaan eristemateriaalista, niiden jäätymisriski pienenee.


title: Finnfoam

text: XPS-levyistä voidaan tehdä myös erikoissovelluksia, kuten Tulppa-vedeneristelevy.


title: Ken Burns

text: Kenneth Lauren ”Ken” Burns (s. 29. heinäkuuta 1953 Brooklyn, New York) on yhdysvaltalainen dokumenttielokuvien ohjaaja ja tuottaja, joka on keskittynyt elokuvissaan Yhdysvaltojen sota- ja kulttuurihistoriaan. Hänen merkittäviä töitään ovat television minisarjat "The Civil War" (1990), "Baseball" (1994), "Jazzin historia" (2001), "Amerikkalaiset sodassa" (2007) ja "The National Parks: America’s Best Idea" (2009).


title: Ken Burns

text: Ken Burnsin isä toimi antropologina, mutta Burnsillä ei ole mitään koulutusta historiantutkimuksessa. Hän sanoo halunneensa elokuvaohjaajaksi jo 12-vuotiaana, ja hän kiinnostui dokumenttielokuvasta opiskellessaan Hampshire Collegessa Amherstissä, Massachusettsin osavaltiossa. Ensimmäinen elokuva, jonka parissa hän työskenteli, sattui olemaan historia-aiheinen dokumentti, ja siinä lajityypissä Burns on pitäytynyt.


title: Ken Burns

text: Burns aloitti uransa lyhytelokuvilla, mutta vuosikymmenten kuluessa hänen projektinsa ovat kasvaneet budjeteiltaan ja kestoiltaan jatkuvasti. Monet hänen vuosituhannen vaihteen jälkeen tekemät minisarjat ovat kestoltaan kukin noin 20 tuntia. Burnsin historiasarjat esitetään Yhdysvalloissa aina julkisella tv-kanavalla PBS:llä. Hän käyttää työkumppaneinaan usein sukulaisiaan: hänen veljensä Ric toimi muun muassa "Civil War" -sarjan toisena käsikirjoittajana, kunnes aloitti oman elokuvauransa. Myöhemmin Burnsin kanssa ovat työskennelleet hänen tyttärensä Sarah Burns ja tämän aviomies David McMahon. Burnsin vakiotuottaja on Lynn Novick, jonka kanssa hän on tehnyt myös ohjausyhteistyötä. Ken Burns on puolestaan tuottanut muiden dokumentaristien töitä, kuten Barak Goodmanin syöpäaiheisen tv-sarjan "Sairauksien keisari" (, 2015).


title: Ken Burns

text: Ken Burns on antanut nimensä valokuvien elokuvalliseen käsittelytekniikkaan, jossa kamera tekee hitaita panorointeja ja zoomauksia valokuvan yli yksityiskohdasta laajempaan kuvaan tai päinvastoin. "Ken Burns effect" -nimellä tunnettu tekniikka ei ole Burnsin kehittämä, mutta hänen dokumenttielokuvissaan sitä on käytetty paljon.


title: Limapäät

text: Limapäät (Berycidae) on limapääkaloihin kuuluva kalaheimo. Heimoon kuuluvia lajeja tavataan valtameristä.


title: Limapäät

text: Limapäiden heimoon kuuluu yhdeksän tai kymmenen lajia kahdessa suvussa, jotka ovat "Beryx" ja "Centroberyx". Lajeja ovat muun muassa hohtolimapää ("Beryx splendens") ja pohjanlimapää ("Beryx decadactylus"). Lajit kasvavat korkeintaan noin 60 cm pitkiksi. Heimon lajeille tyypillistä ovat punaiset suomut ja hyvin suurikokoiset silmät. Myös suu on suuri. Pään aistikanavat ovat hyvin kehittyneet ja sijaitsevat limatäytteisissä onkaloissa. Selkäevä on lyhyehkö ja pyrstö voimakkaasti haarautunut. Poikasilla ja nuorilla limapäillä rinta- ja vatsaevät ovat pidemmät kuin aikuisilla yksilöillä.


title: Limapäät

text: Limapäiden heimon lajeja tavataan Atlantista, Intian valtamerestä ja Tyynenmeren keski- ja länsiosista trooppisissa ja lauhkeissa vesissä. Ne elävät tyypillisesti 200– 600 metrin syvyydessä, mutta niitä on tavattu aina 1 300 metrin syvyydessä merenpinnasta. Kalat voivat siirtyä öisin lähemmäs pintaa. Limapäiden ravinto koostuu kaloista, äyriäisistä ja nilviäisistä.


title: Limapäät

text: "Beryx"-suvun lajit ja erityisesti pohjanlimapää ovat arvostettuja ja taloudellisesti merkittäviä ruokakaloja. Limapäitä kalastetaan trooleilla ja pitkäsiimakalastuksena.


title: Tamsin Egerton

text: Tamsin Egerton (s. 26. marraskuuta 1988 Hampshire, Englanti) on englantilainen näyttelijä ja malli, joka on esiintynyt muun muassa Holly Goodfellowina vuoden 2005 elokuvassa "Mami hoitaa", Chelsean Parkerina vuoden 2007 elokuvassa "Tyttökoulu St. Trinian's" ja Guineverena vuoden 2011 televisiosarjassa "Camelot".


title: Hemel Hempstead

text: Hemel Hempstead on kaupunki Hertfordshiren kreivikunnassa, kaakkois-Englannissa. Kaupunki sijaitsee 24 kilometrin päässä Lontoosta luoteiseen. Asukkaita kaupungissa on noin 90 000. Hemel Hempstead kuuluu Suur-Lontoon urbaanialueeseen.


title: Hemel Hempstead

text: Kaupungissa on sisätiloissa toimiva talviurheilukeskus.


title: Sava Savanović

text: Sava Savanović on serbialaisen kansanuskon tunnetuimpia vampyyrejä. Sava Savanovićin uskotaan asuneen vanhassa vesimyllyssä Zarožjen kylässä Bajina Baštan kunnassa. Hänen väitetään tappaneen viljaa jauhamaan tulleita ihmisiä ja juoneen heidän verta. Vaikka usein sanotaan hänen olleen ensimmäinen serbialainen vampyyri, usein mainitaan myös Veliko Gradištesta kotoisin oleva vuonna 1724 kuollut Petar Blagojević, joka omana aikanaan pääsi myös Euroopan huomion keskipisteeksi.


title: Sava Savanović

text: Muutamat viime vuosikymmenet Sava Savanovićin mylly on ollut Jagodićin perheen omistuksessa ja sitä on usein nimitetty ”Jagodićin myllyksi”. Se oli toiminnassa myöhään 1950-luvulle asti, jolloin se suljettiin ja sammutettiin. Vesimylly vetää puoleensa kävijöitä, mutta kylän asukkaat eivät ole vielä onnistuneet tekemään myllystä menestyksekästä turistikohdetta.


title: Sava Savanović

text: Sava Savanovićin hahmo mainitaan kirjailija Milovan Glišićin kertomuksessa ”Posle devedeset godina” ja serbialaisessa kauhuelokuvassa "Leptirica" vuodelta 1973, joka perustuu Glišićin kertomukseen, sekä myös Mirjana Novakovićin kirjassa "Strah i njegov sluga".


title: SMS Tegetthoff (1912)

text: SMS Tegetthoff oli Itävalta-Unkarin laivaston Tegetthoff-luokan dreadnought-taistelulaiva.


title: SMS Tegetthoff (1912)

text: Alus tilattiin Stabilimento Tecnico Triestinolta Triestestä, missä köli laskettiin 24. syyskuuta 1910. Alus laskettiin vesille 21. maaliskuuta 1912 ja valmistui 21. heinäkuuta 1913. Alus nimettiin 1800-luvulla eläneen itävaltalaisen Lissan taistelua johtaneen amiraalin Wilhelm von Tegetthoffin mukaan.


title: SMS Tegetthoff (1912)

text: Keväällä 1914 alus teki sisaraluksensa "SMS Viribus Unitiksen" kanssa koulutuspurjehduksen itäisellä Välimerellä. Ensimmäisen maailmansodan alettua alus oli vara-amiraali Njegovanin lippulaivana 1. taistelulaivueen 1. viirikössä, jonka mukana se osallistui Anconan pommitukseen toukokuussa 1915. Loppusodan se vietti Pulan satamassa, kunnes alus osallistui epäonniseen Otranton sulun purkuyritykseen kesäkuussa 1918. Sodan lopulla alus antautui Italiassa, jolle se luovutettiin 1919. Alus romutettiin 1924-1925 La Speziassa.


title: SC Hakoah Wien

text: SC Hakoah Wien oli semitistinen urheiluseura Wienistä. Seura toimi aktiivisena syyskuusta 1909 vuoteen 1938, jolloin Itävalta yhdistyi natsi-Saksaan. Toisen maailmansodan jälkeen seura perustettiin kesäkuussa 1945, mutta toiminta loppui 1950. Toiminta alkoi jälleen uudestaan 1970-luvulla ja nykyään seura pelaa Itävallan alemmissa divisioonissa. Hakoah Wien tunnetaan parhaiten jalkapalloseurana ja se voittikin Itävallan mestaruuden 1925. Tämän lisäksi seuran urheilijat saavuttivat kaksi EM-pronssia uinnissa sekä kaksi olympiapronssia painissa. Seura saavutti myös viisi maahockeyn Itävallan mestaruutta. Sana "hakoah" tarkoittaa hepreaksi voimaa.


title: SC Hakoah Wien

text: Britit toivat jalkapallon Wieniin 1800-luvun lopulla. Juutalaisia Wieniin oli tullut koko 1800-luvun ajan ja 1900-luvulla heitä oli noin 146 000. Vuonna 1897 Karl Lueger nousi Wienin pormestariksi, mikä johti juutalaisvastaisuuteen Wienissä. Tämä nosti juutalaisessa väestössä sionismin ajatusta. Hakoahin perustaja Fritz (Beda) Löhner (nimi vaihdettu Löwystä) oli Böömistä paennut juutalainen. Hän pelasi nuorena jalkapalloa ja nousi Wienin sionistien johtohahmoksi. Vuonna 1887 juutalaisia kiellettiin liittymästä urheiluseuroihin. Toukokuussa 1909 Wieniniin tuli pelaamaan unkarinjuutalainen VAC. Kyseinen seura innoitti perustamaan Wieniin seuran, johon kuuluisi vain juutalaisia. Kesäkuussa 1909 julkistettiin vetoomus juutalaisen urheiluseuran perustamisesta ja seuran perustamiskokous pidettiin 26. syyskuuta 1909. Seuran nimeksi tuli Hakoah, joka tarkoittaa hepreaksi voimaa. Puheenjohtajaksi valittiin Löhner ja sihteeriksi Salomon Weinberger.


title: SC Hakoah Wien

text: Seura rahoitti toimintaansa ennen ensimmäistä maailmansotaa jäsenten kuukausimaksuilla sekä Bedailloilla. Bedaillat olivat tapahtumia, joissa esiintyi kabareetaiteilijoita. Hakoahin toiminta koostui urheilun lisäksi myös luentailloista ja seuran orkesterin esiintymisistä. Kokouksensa Hakoah piti kahvilassa, kuten monet muutkin seurat tuohon aikaan. Vuonna 1910 seuran toimintaan tuli mukaan miekkailu, 1911 yleisurheilu, maahockey, uinti ja vesipallo. Vuonna 1912 toimintaan lisättiin vielä paini ja talviurheilu. Ensimmäiset ottelunsa jalkapallossa Hakoah pelasi Favoriten Akademischer SC:tä vastaan: Hakoah hävisi ensimmäisen ottelun 1–5 ja toisen 0–5 reservijoukkuetta vastaan. Seuraava ottelu First Viennan kolmosjoukkuetta vastaan päättyi 2–2. Hakoah aloitti jalkapalloilun 2. divisioonan C-sarjassa. Akademischerin perustanut Arthur Baar toi seurastaan juutalaistet jalkapalloilijat Hakoahiin vuonna 1910. Hakoah nousi 1911 2. divisioonan B-sarjaan ja 1913 A-sarjaan, joka oli tuolloin Itävallan toiseksi korkein sarjataso.


title: SC Hakoah Wien

text: 1910 seuraan siirtyi maalivahti Willy Halpern, josta tuli myöhemmin joukkueen ensimmäinen maajoukkuepelaaja, sekä Jenő Gansl, joka oli joukkueen keskushyökkääjä. 1911 Hakoah aloitti etsimään uutta valmentajaa Englannista. Seura maksoi mr. Lewisin matkan Englannista, mutta Lewis osoittautui jalkapallosta tietämättömäksi. 1912 Hakoah perusti edustusjoukkueen lisäksi reservijoukkueen sekä joukkueet akatateemisille, ikäihmiselle ja nuorille. 1913 Hakoah sijoittui toiseksi 2A-sarjassa. Hakoahin nousu katkesi ensimmäiseen maailmansotaan, koska Itävallan jalkapalloliitto päätti ettei sota-aikana voi nousta sarjasta toiseen. Kun sotaa oli käyty vuosi, kaikki Hakoahin sopivat jäsenet kutsuttiin armeijaan. Yksi Hakoahin perustajista, maahockey-jaoston johtaja sekä useampi jalkapalloilija kaatui tai joutui vangiksi. Jokainen seuran sotilas sai oman kappaleen seuran lehteä Hakoah-Nachrichteniä rintamalle. Maailmansodan jälkeen Itävallassa ja Wienissä oli levotonta, ja Hakoahin jäsenet vartioivat monia juutalaisten synagogia ja muita rakennuksia. Vuonna 1919 sarjanousut tehtiin jälleen mahdolliseksi, mutta kaudella 1918–19 Hakoah jäi kolmanneksi.


title: SC Hakoah Wien

text: Kaudella 1919–20 Hakoah oli ylivoimainen sarjassaan. 14 ensimmäisen ottelun jälkeen Hakoah ei ollut menettänyt pistettäkään, ja sen maaliero oli 62–7. Kun sarja päättyi kesäkuussa 1920, Hakoah oli hävinnyt yhden ottelun Red Starille, ja maaliero oli 107–20. Ennen kautta seura osti pienen Romania seuran, ja seuraan oli siirtynyt mm. Unkarista pelaajia, kuten Jenő Ganslin veli Iszo Gansl ja Sándor Nemes, joka tosin vaihtoi nimensä takaisin Alexander Neufeldiksi. Neufeld pelasi joukkueessa keskustukena. 1920 seura teki ensimmäisen pitkän pelimatkansa ulkomaille, Saksaan, jossa voitti mm. Dresdner SC:in ja SpVgg Leipzigin.


title: SC Hakoah Wien

text: 1920–luvun alussa Unkarissa oli poliittisia levottomuuksia, jotka johtivat juutalaisten vainoihin. Juutalaisia jalkapalloilijoita siirtyi Wieniin ja sitä kautta Hakoahiin. Hakoah osti myös amatöörijoukkue Wiener AC:sta viisi pelaajaa. Hakoahilla oli ongelmia maksaa valmentajansa Gustaf Huberin palkkaa, ja vuonna 1921 joukkueen valmentajaksi tuli Fritz Kerr, joka valmensi myös Hakoahin nyrkkeilijöitä. Kerr oli kuitenkin väliaikainen valmentaja ja kaudeksi 1921–22 valmentajaksi tuli Arthur Gaskell, joka oli entinen jalkapalloilija. Hän kuitenkin lähti seurasta 1922, kun Hakoahin rahat loppuivat heidän rakennettua uuden stadionin sekä hankittua Béla Guttmannin, joka oli seuran parhaiten palkattu pelaaja. Hän oli joukkueen keskituki.


title: SC Hakoah Wien

text: Keväällä 1923 Hakoahin johtokunta päätti maksaa takuusumman, jotta lontoolainen West Ham United tulisi pelaamaan Wieniin. Ottelu pelattiin toukokuussa 1923. Ottelua oli katsomassa 40 000 katsojaa, joka varmisti, että Hakoahilla ei ollut ongelmia takuusumman maksamisessa. Ottelu päättyi 1–1. Syyskuussa Hakoah lähti Lontooseen pelaamaan West Hamia vastaan. Hakoah voitti ottelun 5–0 Neufeldin tehtyä kolme maalia. Ottelun jälkeen mm. Daily Mail kehui Hakoahia ja kirjoitti, että englantilaiset seurat pitäisi ottaa esimerkkiä Hakoahin pelityylistä. Marraskuussa 1923 joukkueen maalivahti Halpern loukkasi polvensa ja hän joutui lopettamaan uransa. Tämän jälkeen Hakoahin maalivahtina toimi muutamia eri maalivahteja, mutta seuraavana kesänä unkarilainen Alexander Fábián liittyi joukkueeseen. Joukkueeseen liittyi myös József Eisenhoffer, joka oli Unkarin maajoukkuepelaaja. Kesällä 1924 joukkue lähti pitkälle pelikiertueelle Puolaan ja Baltiaan. Hakoah voitti kaikki 15 ottelua, teki 107 maalia, joista Eisenhoffer teki 33. Kaikki ottelut pelattiin juutalaisia seuroja vastaan. Ennen kuin seuraava kausi alkoi, Itävallassa sallittiin ammattilaissopimukset. Tämä johti siihen, että myös seuran unkarilaisista pelaajista tuli ammattilaisia. Osa pelaajista kuitenkin halusi pysyä amatöörinä, mm. Alexander Neufeld, joka omisti kahvilan. Päättyvällä kaudella Hakoah sijoittui kuudenneksi.


title: SC Hakoah Wien

text: Kausi 1924–25 alkoi 21. syyskuuta 1924 Wiener SC:tä vastaan. Hakoah voitti ottelun 3–1, ja seuraava ottelu Rapid Wieniä vastaan päättyi 1–1. Ensimmäisen tappionsa Hakoah kärsi kolmannella kierroksella Admiralle 2–0. Hakoah hävisi myös seuraavan ottelun SV Amateurea vastaan 1–0. Ottelu muuttui kaaokseksi, kun Amateuren laitahyökkääjä potkaisi Neufeldiä, ja satoja katsojia tuli kentälle. Seuraavasta kuudesta ottelusta Hakoah voitti neljä ja pelasi kaksi tasapeliä ja johti sarjaa talvitauolle siirryttäessä. Talvitauolla joukkueen valmentaja Hunter lähti, koska seuralla oli taloudellisia ongelmia. Talvitauon aikana Hakoah lähti Palestiinaan pelimatkalle. Talvitauolta palatessaan joukkue voitti SpC Rudolfshügelin, mutta hävisi First Viennalle. Ottelussa First Viennaa vastaan joukkueen laitahyökkääjä Norbert Katz loukkaantui. First Vienna -ottelun jälkeen Hakoah saavutti neljä voittoa ja kolme tasapeliä seuraavista otteluista. Huhtikuussa Hakoah teki pelimatkan Puolaan. Toukokuussa joukkue pelasi ystävyysottelun Bolton Wanderersin kanssa. Ottelua oli Hohe Wartella seuraamassa 35 000 katsojaa, ja Bolton voitti ottelun 2–0. Hakoah lähes varmisti mestaruutensa Wiener Sport-Clubia vastaan. Ottelun voittomaalin teki maalivahti Fábián: hän loukkasi aikaisemmin kätensä ja hänet siirrettiin hyökkäykseen Neufeldin mentyä maalivahdiksi, sillä vaihtopelaajia ei hyväksytty. Kahdesta viimeisestä ottelusta Hakoah saavutti yhden tasapelin, joka riitti ratkaisemaan mestaruuden.


title: SC Hakoah Wien

text: Vaikka Hakoah oli voittanut Itävallan mestaruuden ja oli tienannut 2,98 biljoonaa kruunua, oli seura velkaantunut. Seuran oli tehtävä pelimatkoja, jotta talous parantuisi. Aikaisemmin Hakoah oli tehnyt pelimatkoja lähialueille, Puolaan, Baltiaan, Saksaan ja Tšekkoslovakiaan. Hakoah päätti tehdä pelimatkan Yhdysvaltoihin. Matka suuntautuisi New Yorkiin, Philadelphiaan, Saint Louisiin ja Chicagoon, joissa asui merkittäviä määriä juutalaisia. Matka aloitettiin huhtikuussa 1926. Ennen saapumista Yhdysvaltoihin, joukkue pelasi Pariisissa ystävyysottelun Racing Club de Francea vastaan. Ensimmäisen ottelun joukkue pelasi 20. huhtikuuta Brooklyn Wanderersia vastaan ja 21. päivä Lavendersia vastaan. Kaksi ensimmäistä ottelua olivat lähinnä harjoitusotteluita, ja varsinainen debyyttiottelu oli 25. huhtikuuta. Vastassa oli joukkue, johon oli kerätty pelaajia eri joukkueista. Ottelua seurasi 25 000 ihmistä, mikä oli Yhdysvaltain ennätys. Viikon päästä tästä Hakoah pelasi Indiana Flooringin ja New York Giantsin joukkueista koottua joukkuetta vastaan. Hakoah hävisi ottelun 3–0, ja edellisen ottelun yleisöennätys rikkoutui, kun ottelua seurasi 46 000 ihmistä, joka oli Yhdysvaltain ennätys yli 50 vuotta.


title: SC Hakoah Wien

text: Hakoah jatkoi kiertuetta Saint Louisiin ja Chicagoon, joissa pelasi kolme ottelua, häviten vain Chicagosta kerätylle All-Stars joukkueelle. Tämän jälkeen joukkue palasi New Yorkiin, pelaten Jersey Cityssä ottelun. New Yorkissa joukkue voitti New York Giantsin 2–1. Viimeisen ottelun Hakoah pelasi Philadelphiassa. Kaiken kaikkiaan Hakoah pelasi Yhdysvalloissa 13 ottelua, joista voitti 10. Matka tuotti yli 400 000 Yhdysvaltain dollaria, joilla voitiin maksaa seuran velat pois. Kotimaassaan Hakoah päätyi sijalle 7. mestaruuskautensa jälkeen. Kauden päätteeksi yhdysvaltalaiset lähettivät pelaaja-agenttejaan Eurooppaan houkutellakseen pelaajia siirtymään Yhdysvaltoihin. He tarjosivat 300–400 dollarin kuukausipalkkioita, joka oli kaksi kertaa enemmän kuin Englannissa maksetut palkat. Brooklyn Wanderersiin siirtyi József Eisenhoffer, Heinrich Schönfeld, Leo Drucker ja Alexander Neufeld. New York Giantsiin siirtyi Max Grünwald, Moritz Häusler, Béla Guttmann, Ernő Schwarcz ja Gitschi Pollak. Hakoahista oli lähtenyt yhdeksän pelaajaa. Tilalle hankittiin mm. Ármin Weiss ja Rezső Nikolsburger sekä joukkueet nuoret pelaajat saivat mahdollisuuden nousta edustusjoukkueeseen.


title: SC Hakoah Wien

text: Koska edellinen ottelumatka oli ollut menestys, alkoi seurajohto suunnitella uutta pelimatkaa Yhdysvaltoihin, vaikka joukkue oli huonontunut selkeästi viime matkasta. New York Giants ja Bethlehem Steel takasivat Hakoahin matkan. Hakoah saapui New Yorkiin 15. huhtikuuta 1927 ja ensimmäisen ottelun se pelasi Steeliä vastaan 20. päivä. Ottelu päättyi 0–0, ja paikallislehti kirjoitti, että Hakoah onnistui saamaan tasapelin maalivahtinsa Fábiánin ansiosta. Seuraavan ottelun Hakoah hävisi 1–2 Philadelphian All-Stars joukkuetta vastaan, mutta sen jälkeen pelasi Giantsia vastaan 2–2 tasapelin. Seuraavan ottelun tappion jälkeen, Giants lainasi entisiä Hakoahin pelaajia, jotka liittyivät joukkueen kokoonpanoon loppu kiertueen ajaksi. Tämän jälkeen Hakoah pelasi yhdeksän ottelua ennen kuin lähti Kanadaan, joskin yhden ottelun näistä se pelasi Torontossa. Kanadassa joukkue pelasi Montrealissa, Winnipegissä ja Torontossa yhteensä kuusi ottelua. Winnipegissä Hakoah pelasi Skotlannin epävirallista maajoukkuetta vastaan; ottelu ajautui kaaokseen, kun Hakoahin puolustaja Tandler aloitti tappelemaan Munron kanssa ja iso osa 10 000 katsojasta juoksi kentälle. Kiertue päättyi 9. heinäkuuta Brooklyn Wanderersia vastaan. Kiertue tuotti lopulta 30 000 dollaria tappiota, sillä se ei saavuttanut niin suurta suosiota kuin ensimmäinen kiertue. Kiertueen jälkeen joukkueen maalivahti Fábián ja Gold siirtyivät Giantsiin.


title: SC Hakoah Wien

text: Kaudella 1926–27 Hakoah sijoittui yhdeksänneksi ja saavutti vain kolme pistettä enemmän kuin SK Slovan, joka sijoittui toiseksi viimeiseksi. Seuraavalla kaudella seura oli toiseksi viimeinen ja putosi 2. divisioonaan. Samaan aikaan seuran talous oli ajautunut ongelmiin. Joukkueen johtohahmo Arthur Baar erosi kesällä 1928 oltuaan 17 vuotta jalkapallojaoston "Sektionsleiter". Samaan aikaan seura jakautui kolmeen yhdistykseen: jalkapalloon, uintiin ja Touristikiin (ulkoilujaosto). Uuden jalkapallojaoston (Hakoah Fussball-Club) puheenjohtajaksi tuli Max Schiffmann, joka sijoitti omia rahojaan joukkueeseen sekä palkkasi pelaajia yritykseensä töihin. Joukkueeseen palasi muutamia pelaajia Yhdysvalloista ja seura voitti 2. divisioonan. Hakoah ei hävinnyt yhtäkään ottelua ja sen maaliero oli 104-13. Hakoah kuitenkin putosi seuraavalla kaudella takaisin 2. divisioonaan oltuaan pääsarjassa toiseksi viimeinen. Seura aloitti myös tuomaan uusia, nuoria pelaajia joukkueeseen ja sen noustessa takaisin pääsarjaan kaudeksi 1931–32, oli joukkue lähes kokonaan vaihtunut muutamassa vuodessa. Seuraan oli liittynyt mm. maalivahti Hermann Löwy sekä tukimies Leopold Drucker, joka palasi Yhdysvalloista.


title: SC Hakoah Wien

text: 1930-luvulla katutappelut juutalaisten ja kommunistien välillä lisääntyivät, mutta silti Hakoah levitti sionista sanomaansa. Joukkue teki edelleen joka kesä pelimatkoja Itä-Eurooppaan. Samaan aikaan seura menetti joitakin pelaajia, kuten Eisenhofferin, Ranskaan, jossa oli siirrytty ammattilaisuuteen. Muutamat muut pelaajat pakenivat Wienistä, jossa juutalaisuusvastaisuus kasvoi Adolf Hitlerin noustua valtaan Saksassa. Silti Hakoahissa oli noin 5000–6000 jäsentä. Seura sijoittui sarjassa huonosti: kaudella 1931–32 10., seuraavalla kaudella 8. ja kahdella seuraavalla 10. Vuonna 1935 kausi alkoi huonosti, sillä seura hävisi viidestä ensimmäisestä ottelusta neljä. Tämän jälkeen seura lähti pelaamaan kaksi ottelua Puolaan, jotta seuran talous parantuisi. Talvitauolla seura teki pelimatkat Pohjois-Afrikkaan ja Ranskaan. Loppukaudesta tehtiin vielä matkat Turkkiin ja Jugoslaviaan. Seura sijoittui liigassa yhdenneksitoista. Seuraavalla kaudella 1936–37 Hakoahista lähti kaksi pelaajaa, Donnenfeld ja Vestermans, joka oli Latvian maajoukkueen vakiopelaaja. Hakoah voitti vain yhden ottelun ja hävisi sarjan. Ennen kuin seuraava kausi alkoi, lähti kolme pelaajaa, Josef Strohs, Alfred Breitfeld ja Imre Mausner, seurasta.


title: SC Hakoah Wien

text: Seuraava kausi 2. divisioonassa alkoi hyvin, ja lopulta seura voitti kauden. Seuralla oli edelleen yhdeksän ammattilaispelaajaa, sillä seuran jäsenet auttoivat seuraa rahallisesti. Hakoah pärjäsi myös Itävallan cupissa, jossa pääsi aina välieriin asti. Ennen kuin välieräottelu kerettiin pelata, toteutettiin Anschluss, joka keskeytti cupin. Anschlussin jälkeen Hakoahin omaisuus takavarikoitiin, kotistadion Krieauer Platz muutettiin SA:n varikoksi. Hakoah pyyhittiin pois 2. divisioonan taulukoista ja sen pelaamat ottelut mitätöitiin. Wienin juutalainen urheilutoiminta siirrettiin Makkabi Wienin toimintaan. Makkabi Wienissä harjoitettiin lähinnä voimistelua ja nyrkkeilyä. Monet Hakoahin pelaajat siirtyivät muihin maihin pelaamaan jalkapalloa, mm. Palestiinaan ja Unkariin.


title: SC Hakoah Wien

text: Toisen maailmansodan jälkeen Wienissä oli noin 5 000 juutalaista ja kesäkuussa 1945 Hakoah aloitti toimitansa uudelleen, ollen kuitenkin enemmän kohtauspaikka kuin urheiluseura. Hakoah pelasi Itävallan alemmissa divisioonissa, ja toiminta loppui uudestaan 1948. Tämän jälkeen vanhat jalkapalloilijat pelasivat joukkueessa "Klub der Hakoah-Freunde" vuoteen 1950 asti.


title: SC Hakoah Wien

text: 1970-luvulla perustettiin SC Maccabi Wien, jota voidaan pitää uudelleen perustettuna Hakoah Wieninä. 2000-luvulla yhdistys osti Praterissa olleen alueen 10 miljoonalla eurolla. Sinne on tarkoitus rakentaa yhdistyksen keskus. SC Maccabi Wien on pelannut Itävallan alemmissa divisioonissa.


title: SC Hakoah Wien

text: Hakoah toimi myös muissa urheilulajeissa kuin jalkapallossa. Jalkapallon lisäksi Hakoah tunnettiin hyvänä uintiseurana, jonka uimarit hallitsivat monia uintikilpailuja, kuten Tonavassa käytävää Quer Durch Wieniä sekä Itävallan mestaruuskilpailuja. Seuran Fritzi Löwy ja Hedy Bienenfeld voittivat kumpikin pronssia EM-kilpailussa 1927. Uintijaosto kuitenkin koki paljon antisemitismiä ja heiltä huijattiin mm. Quer Durch Wienin voitto. Seurassa oli myös menestyvä painijaosto, tunnetuin painija lienee Nikolaus Hirschl, joka voitti Los Angelesin olympialaisissa 1932 kaksi pronssia. Hirschl toimi useasti myös uintijaoston henkivartijana. Maahockeyssa Hakoah voitti Itävallan mestaruuden viidesti, käsipallossa kolmesti sekä vesipallossa kahdesti. Tämän lisäksi seurassa oli Itävallan mestareita pöytätenniksessä, tenniksessä ja yleisurheilussa.


title: SC Hakoah Wien

text: Hakoah järjesti urheilutoiminnan ohella mm. kokoillan esityksiä, johon kuului näytelmiä, musiikkia ja oopperalaulua. Hakoahin orkesteri perustettiin 1919, ja sitä pidettiin yhtenä aikansa parhaista juutalaisorkestereista. Tämän lisäksi oli kabareetanssia ja luentailtoja. Seuralla oli myös oma ulkoilujaosto, jolla oli oma mökki.


title: SC Hakoah Wien

text: Kun jalkapallotoiminta alkoi 1909, seura vuokrasi Vienna Cricket and Football-Clubilta kenttää otteluihinsa. Myöhemmin seura siirtyi Floridsdorfiin, Tonavan pohjoispuolelle. Kentän vieressä oli kaupungin sontatunkio, ja seura siirtyi 1912 toiseen paikkaan Floridsdorfissa. Sinne seura rakensi pukukopit sekä vahtimestarinasunnon. Ensimmäisen maailmansodan jälkeen Hakoah pelasi kotiottelunsa joko Floridsdorfissa tai Hohe Wartella. 1922 Hakoah rakensi uuden stadionin Prateriin, Keski-Wieniin. Nykyään alueella on Ernst-Happel-Stadion. Silloin stadionin nimi oli Krieauer Sportplatz ja siellä oli jalkapallokentän lisäksi juoksurata sekä istumakatsomo (kolme penkkiriviä). Stadion vihittiin käyttöön toukokuussa 1922 ja se toimi seuran kotistadionina aina vuoteen 1938, jolloin Hakoahin toiminta loppui.


title: SC Hakoah Wien

text: Yllämainittujen pelaajien lisäksi muita merkittäviä pelaajia:Seuran urheilijoita:


title: Dumfries

text: Dumfries () on kauppala Skotlannissa, Yhdistyneessä kuningaskunnassa. Se sijaitsee Nith-joen kohdalla Dumfries ja Gallowayn paikallishallintoalueella. Dumfries on entinen royal burgh ja entisen Dumfriesshiren kreivikunnan kreivikuntakaupunki. Asukkaita kaupungissa on 43 009.


title: Dumfries

text: Ensimmäinen kivisilta Dumfriesin kohdalle Nith-joen yli rakennettiin 1432. Sitä korjattiin 1620 ja lyhennettiin 1800, se on edelleen jalankulkijoiden käytössä ja yksi Skotlannin vanhimmista silloista.


title: Dumfries

text: Gallowayn alue sijaitsee rajaseudulla, jonka kuuluminen Skotlantiin ei ole aina ollut itsestään selvää. Niinpä englantilaiset hyökkäsivät, ryöstelivät tai miehittivät Dumfriesiä vuosina 1300, 1448, 1536, 1542, 1547 ja 1570.


title: Dumfries

text: Runoilija Robert Burns vietti viimeiset vuotensa Dumfriesissa, ja häntä kunnioitetaan patsaalla kaupungin keskustassa.


title: Kauriinmetsästäjät

text: Kauriinmetsästäjät on Heikki Petrellin ja Tuomas Kaitasen muodostama elektropop-musiikkia esittävä duo. He ovat aiemmin vaikuttaneet Stockers!-yhtyeessä.


title: Kauriinmetsästäjät

text: Yhtyeen huhtikuussa 2016 julkaisema esikoissingle ”Oisit vaan sanonu” nousi pian julkaisunsa jälkeen Suomen Spotifyn viraalilistan ykköseksi ja pian kappale nostettiin YleX:n soittolistalle ja päätyi lopulta kanavan Himotuimmat-äänestyksen ykköseksi neljän viikon ajaksi. Yhtye julkaisi kolme ensimmäistä singleä omakustanteisesti. Helmikuussa 2017 julkaistulla ”Revi mua” -singlellä oli julkaisuyhteistyössä musiikkikonsulttiyhtiö Skorpioni.


title: Kauriinmetsästäjät

text: Huhtikuussa 2017 yhtye solmi levytyssopimuksen Warner Music Finlandin kanssa ja julkaisi singlen ”Sua sua” kesäkuussa 2017. Kappale on mukana myös joulukuussa 2017 julkaistulla "Huudan"-EP:llä.


title: Kukkula 60 (elokuva)

text: Kukkula 60 on Jeremy Simsin ohjaama vuonna 2010 ilmestynyt australialainen sotaelokuva. Se perustuu Kukkula 60:n tapahtumiin länsirintamalla I maailmansodassa.


title: Työn Voima

text: Työn Voima (vuosina 1906–1918 Sorretun Voima) oli Jyväskylässä vuosina 1906–1959 ilmestynyt sosialidemokraattinen sanomalehti.


title: Työn Voima

text: "Sorretun Voima" perustettiin suurlakkoa seuranneella SDP:n nousukaudella. Poliittiselta linjaltaan se edusti jyrkkää kautskylaista marxismia. Alkuvaiheen merkkihahmoja oli kansanedustaja Onni Tuomi. Lehden levikki oli Jyväskylän suurin, mutta alhaisten tilausmaksujen ja ilmoitusten vähäisyyden takia se kärsi huomattavista taloudellisista vaikeuksista.


title: Työn Voima

text: Sisällissodan aiheuttaman lakkautuksen jälkeen lehti pääsi ilmestymään uudelleen helmikuussa 1919. Samalla sen nimeksi tuli "Työn Voima". 1920-luvulla se kannatti SDP:n vasenta siipeä, mutta siirtyi myöhemmin tannerilaiselle linjalle ja kehittyi enemmän uutislehden suuntaan.


title: Työn Voima

text: Toisen maailmansodan jälkeen lehti osallistui voimakkaasti sosiaalidemokraattien ja kommunistien taisteluun työväenliikkeen johtajuudesta. Sen levikki nousi aina vuoteen 1949 saakka. 1950-luvulla "Työn Voima" pyrki kilpailemaan uutislehtenä maakunnan ykköslehdeksi nousseen "Keskisuomalaisen" kanssa. Sitä julkaissut osuuskunta sortui kuitenkin lopulta taloudellisiin ongelmiin. Lehden kannatuksen laskuun vaikutti myös SDP:n hajaannus. Vuoden 1960 alusta "Työn Voima" yhdistettiin tamperelaiseen "Kansan Lehteen", josta samalla tuli myös Keski-Suomen sosiaalidemokraattien äänenkannattaja. Vuonna 1981 Keski-Suomen sosiaalidemokraattien piirilehtenä aloitti jyväskyläläinen "Vastin"-lehti, joka ilmestyi vuosina 1997–2014 nimellä "Keski-Suomen Viikko", mutta lakkautettiin kevättalvella 2014.


title: Työn Voima

text: "Työn Voima" ilmestyi aluksi kolmesti ja vuodesta 1920 lähtien kuudesti viikossa. Sen levikki oli suurimmillaan 10 500 kappaletta vuonna 1919. 1940-luvulla levikki liikkui 8 000 kappaleen molemmin puolin ja laski seuraavalla vuosikymmenellä 5 000 kappaleen tuntumaan.


title: Syytön mies

text: Syytön mies on vuonna 1989 valmistunut rikosdraamaelokuva, jonka pääosaa esittää Tom Selleck. Se kertoo miehestä, jonka kaksi kieroa poliisia lavastaa syylliseksi huumekauppaan.


title: Syytön mies

text: Elokuvan ensimmäisellä kolmanneksella näytetään Jimmien onnellista elämää; hänellä on hieno koti, kaunis vaimo ja hyvä työpaikka lentokoneasentajana. Kaikki muuttuu kun huumepoliisit Mike Parnell ja Danny Scalise tekevät ratsian erehdyksessä hänen kotiinsa. Koska he harjoittavat lainvastaista kauppaa ottamalla osan huumeista haltuunsa ja myymällä eteenpäin, he päättävät lavastaa Jimmien oikeaksi syylliseksi, peittääkseen erehdyksensä, jotta heille ei koituisi harmeja. Jimmie joutuu oikeuden eteen, ja hänellä on mahdollisuus lievempään tuomioon, mikäli myöntää syyllisyytensä. Jimmie on kuitenkin rehellinen mallikansalainen, eikä suostu ottamaan huumevälittäjän leimaa. Hänelle langetetaan kuuden vuoden tuomio pahamaineisessa vankilassa.


title: Syytön mies

text: Elokuvan toinen kolmannes kuvaa Jimmien selviytymistaistelua karmeissa vankilaoloissa. Heti alussa hän joutuu pelätyn vangin Jinglesin ja tämän jengin silmätikuksi. Häntä kiusataan pahoinpitelemällä, seksuaalisella ahdistelulla ja tavaroiden anastamisella. Jimmie ei pane vastaan, joten kukaan ei kunnioita häntä. Eräänä päivänä hän saa odottamatonta apua Virgil-nimiseltä pitkän linjan vangilta, joka vaatii Jimmieta tekemään ahdistelustaan lopun. Jimmie päättää ryhdistäytyä ja tappaa Jinglesin vastoin luontoaan ja moraalisia periaatteitaan. Samaan aikaan Jimmien vaimo Kate yrittää saada Jimmien vapaaksi, tuloksetta. Hän tietää poliisien lavastaneen Jimmien ja yrittää vakuuttaa poliisipäällikkö John Fitzgeraldin, joka lopulta uskoo Kateen muttei voi todisteiden puutteessa tehdä mitään.


title: Syytön mies

text: Elokuvan viimeisellä kolmanneksella Jimmie pääsee kolmen vuoden lusimisen jälkeen ehdonalaiseen ja voi jatkaa elämäänsä vapaana. Mike Parnell ja Danny Scalise kuitenkin palaavat kuvioihin ja Jimmie tajuaa, ettei heidän ahdistelunsa lopu, ellei hän tee asialle jotain. Jimmie tapaa Fitzgeraldin ja kertoo aikovansa todistaa Miken ja Dannyn olevan kieroja huumeidenvälittäjiä, joko hänen avullaan tai ilman. Fitzgerald lupaa auttaa parhaansa mukaan ja niin alkaa hengenvaarallinen tehtävä Miken ja Dannyn kukistamiseksi.


title: Syytön mies

text: "Video-oppaassa" vuodelta 1994 Kari Salminen kutsuu "Syytöntä miestä" lepertelemättömäksi ja kriittiseksi rikoselokuvaksi ja antaa sille kolme tähteä viidestä, mikä vastaa sanallista arviota ”hyvä”.


title: Richard Stone

text: Sir John Richard Nicholas Stone, KBE (30. elokuuta 1913 Lontoo, Britannia – 6. joulukuuta 1991 Cambridge, Britannia), oli brittiläinen ekonomisti, joka sai Nobelin taloustieteen palkinnon vuonna 1984.


title: Richard Stone

text: Stone työskenteli Britannian keskuspankissa yhtä aikaa John Maynard Keynesin kanssa. Hän oli kansantalouden tilinpidon pääsuunnittelija.


title: Captain America: The First Avenger

text: Captain America: The First Avenger on vuonna 2011 ensi-iltansa saanut yhdysvaltalainen supersankarielokuva, joka perustuu Marvel Comicsin sarjakuvahahmoon Kapteeni Amerikka. Se on Marvel Cinematic Universen viides elokuva ja sen ohjasi Joe Johnston ja käsikirjoittivat Christopher Markus ja Stephen McFeely. Pääosissa ovat Chris Evans, Tommy Lee Jones, Hugo Weaving, Hayley Atwell, Sebastian Stan, Dominic Cooper, Neal McDonough, Derek Luke, ja Stanley Tucci. Elokuva sijoittuu toiseen maailmansotaan, jossa sairaalloinen mies nimeltä Steve Rogers muutetaan supersotilas Kapteeni Amerikaksi sotatarkoituksia varten. Rogersin on pysäytettävä Punakallo, joka kehittää aseita Adolf Hitlerille ja johtaa järjestöä, joka pyrkii valloittamaan maailman "Tesseraktiksi" kutsutulla energianlähteellä.


title: Captain America: The First Avenger

text: "Captain America: The First Avengerin" suunnittelu alkoi vuonna 1997 ja Artisan Entertainmentin oli tarkoitus toimia sen levittäjänä. Vuoteen 2003 asti kestäneen oikeusjutun kuitenkin venytti projektin kestoa. Vuonna 2005 Marvel Studios teki lainasopimuksen Merrill Lynchin kanssa ja elokuvan rahoituksen ja julkaisun suunniteltiin tapahtuvan Paramount Picturesin kautta. Ohjaajat Jon Favreau ja Louis Leterrier olivat kiinnostuineita projektista ennen kuin Johnston valittiin ohjaajaksi vuonna 2008. Päänäyttelijät valittiin vuoden 2010 maaliskuun ja kesäkuun välillä ja kuvaukset sijoittuivat Lontooseen, Manchesteriin, Caerwertiin ja Liverpooliin Yhdistyneessä kuningaskunnassa, sekä Los Angelesiin Yhdysvalloissa.


title: Captain America: The First Avenger

text: "Captain America: The First Avenger" sai ensi-esityksensä Hollywoodissa 19. heinäkuuta 2011, sai ensi-iltansa Yhdysvalloissa 2. heinäkuuta 2011 sekä Suomessa 11. elokuuta 2011. Jatko-osa, "", sai ensi-iltansa 4. huhtikuuta 2014 ja kolmas elokuva, "", sai ensi-iltansa 6. toukokuuta 2016.


title: Captain America: The First Avenger

text: Elokuva alkaa nykyhetkestä, kun pohjoisnavalta löytyy jäätynyt pyöreä esine, jossa on sinistä, punaista ja valkoista, sekä hylätyn lentokoneen ohjaamo.


title: Captain America: The First Avenger

text: Vuonna 1942 natsiupseeri Johann Schmidt saapuu miehineen saksalaisten miehittämän Norjan kaupunkiin, Tønsbergiin. He löytävät sieltä kuution muotoisen ja mystisen kosmisen esineen, Tesseraktin, jolla on selvittämättömiä voimia. Samaan aikaan New Yorkissa Steve Rogersilta on evätty pääsy toisen maailmansodan taistelukentille, koska hänet on todettu fyysisesti liian heikoksi. Vieraillessaan tulevaisuuden teknologiaa esittelevässä näyttelyssä ystävänsä kersantti James ”Bucky” Barnesin kanssa Rogers yrittää jälleen värväytyä. Kuultuaan Rogersin ja Barnesin keskustelun, tohtori Abraham Erskine hyväksyy Rogersin joukkoihin. Hänet värvätään osaksi Strategisen tiedereservin ("Strategic Scientific Reserve") "supersotilas"-koetta, jota johtavat Erskinen lisäksi eversti Chester Phillips ja brittiläinen agentti Peggy Carter. Phillips ei pidä Rogersia sopivana, mutta antaa periksi nähdessään Rogersin olevan valmis uhrautumaan muiden puolesta. Kokeilua edeltävänä yönä Erskine paljastaa Rogersille Schmidtin olevan edellisen epätäydellisesti menneen kokeen koekappale, joka sai kokeesta pysyviä sivuvaikutuksia.


title: Captain America: The First Avenger

text: Euroopassa Schimdt ja tohtori Arnim Zola valjastavat Tesseraktin energiaa aikoen käyttää sitä Zolan keksintöjen voimanlähteenä toteuttaakseen maailmaa muuttavan suurhyökkäyksen. Schmidt saa selville Erskinen olinpaikan ja lähettää salamurhaaja Heinz Krugerin tappamaan tämän. Yhdysvalloissa Erskine aloittaa supersotilas-kokeen Rogersilla antamalla tälle seerumia sekä "vita-säteitä". Kokeen myötä Rogersista tulee pidempi ja lihaksikkaampi, mutta sitten valeasuinen Kruger tappaa Erskinen ja pakenee. Rogers saa Krugerin kiinni, mutta tämä välttää kuulustelun tekemällä itsemurhan syanidikapselilla. Erskinen kuoleman ja supersotilas-kaavan menettämisen myötä Yhdysvaltain senaattori Brandt lähettää Rogersin kiertueelle värikkäässä puvussa "Kapteeni Amerikkana" edistämään sotajoukkojen yhteistyötä samalla kun tiedemiehet tutkivat hänestä otettuja verinäytteitä kaavan uudelleenlöytämiseksi. Vuonna 1943 ollessaan kiertueella Italiassa Rogers saa kuulla Barnesin yksikön kadonneen taistelussa Schmidtin joukkoja vastaan. Rogers ei usko Barnesin kuolleen, vaan pyytää agentti Carteria ja Howard Starkia lennättämään hänet vihollisen puolelle pelastustehtävää varten. Rogers soluttautuu Schmidtin johtaman Hydra-järjestön tukikohtaan ja vapauttaa Barnesin sekä muut vangit. Lopulta hän kohtaa Schmidtin, joka paljastaa ihmiskasvojensa alta punaiset kallomaiset kasvot, joiden vuoksi häntä kutsutaan "Punakalloksi". Schmidt pakenee ja Rogers palaa tukikohtaan vapautettujen sotilaiden kanssa.


title: Captain America: The First Avenger

text: Rogers värvää Barnesin, Dum Dum Duganin, Gabe Jonesin, Jim Moritan, James Montgomery Falsworthin ja Jacques Dernierin osallistumaan Hydran muiden tukikohtien tuhoamiseen. Stark varustaa Rogersin uusilla kehittyneillä varusteilla, joihin lukeutuu harvinaisesta tuhoutumattomasta vibranium-metallista tehty pyöreä kilpi. Seuraavien kahden vuoden aikana ryhmä onnistuu pysäyttämään monta Hydran operaatiota ja he hyökkäävät myös junaan, jolla Zola matkusti. Mutta tehtävän aikana Barnes putoaa junasta ja hänen uskotaan kuolleen. Vangiksi otettu Zola paljastaa Hydran viimeisen tukikohdan sijainnin ja Rogers johtaa hyökkäystä estääkseen Schmidtia käyttämästä joukkotuhoaseitaan maailman merkittävimpien kaupunkien tuhoamiseen. Rogers pääsee Schmidtin ilma-alukseen ja taistelun aikana Tesseraktin säiliö vaurioituu. Schmidt ottaa Tesseraktin käteensä ja muuttuu sen vaikutuksesta kirkkaaksi valoksi, joka imeytyy madonreikään. Tesserakti putoaa aluksen lattialle ja polttaa siihen reiän, jonka läpi se putoaa mereen. Huomaten, ettei aseiden laukeamista voi muuten estää, Rogers tekee pakkolaskun pohjoisnavalle. Myöhemmin Stark löytää Tesseraktin merestä, mutta Rogersia ei löydetä, joten tämä julistetaan kuolleeksi.


title: Captain America: The First Avenger

text: Rogers herää 1940-luvun tyylisestä sairaalahuoneesta. Päätellen vanhentuneen radiolähetyksen perusteella jonkin olevan vialla, hän pakenee rakennuksesta ja löytää itsensä nykypäivän Times Squarelta, missä S.H.I.E.L.D.:n johtaja Nick Fury kertoo hänen olleen ”unessa” melkein 70 vuotta. Lopputekstien jälkeisessä kohtauksessa Fury ehdottaa Rogersille tehtävää, jonka vaikutukset olisivat maailmanlaajuiset.


title: Captain America: The First Avenger

text: Anthony ja Joe Russon ohjaama jatko-osa, "Captain America: The Return of the First Avenger" (Pohjois-Amerikassa "Captain America: The Winter Soldier"), sai ensi-iltansa Suomessa 26. maaliskuuta 2014 ja Yhdysvalloissa 4. huhtikuuta 2014. Evans, Stan, Atwell, Jones ja Jackson uusivat roolinsa Kapteeni Amerikkana, Talvisotilaana, Peggy Carterina, Arnim Zolana ja Nick Furyna. Muita päänäyttelijöitä ovat Scarlett Johansson Natasha Romanoffin / Mustan Lesken roolissa, Anthony Mackie Sam Wilsonin / Haukan roolissa, sekä Robert Redford Alexander Piercen roolissa.


title: Captain America: The First Avenger

text: "Captain America: Civil War" sai ensi-iltansa Suomessa 27. huhtikuuta 2016 ja Yhdysvalloissa 6. toukokuuta 2016, ja sen ohjaajina ovat myös Russon veljekset. Evans, Johansson, Stan ja Mackie uusivat roolinsa "The Return of the First Avengeristä", ja näyttelijäkaartiin kuuluvat myös Robert Downey Jr. Tony Starkin / Rautamiehen roolissa, Paul Bettany Visionin roolissa, Jeremy Renner Clint Bartonin / Haukansilmän roolissa, Don Cheadle James ”Rhodey” Rhodesin / Sotakoneen roolissa, Elizabeth Olsen Wanda Maximoffin / Purppuranoidan roolissa sekä Paul Rudd Scott Langin / Muurahaismiehen roolissa.


title: Vapaa Sana (Vaasa)

text: Vapaa Sana (vuosina 1918–1919 Työläinen) oli Vaasassa vuosina 1906–1923 ilmestynyt sanomalehti.


title: Vapaa Sana (Vaasa)

text: Vaasan työväenyhdistys perusti "Vapaan Sanan" vuoden 1905 suurlakkoa seuranneella sosiaalidemokraattien nousukaudella. Sen julkaisijana toimi aluksi osuuskunta, joka vuonna 1913 siirsi omaisuutensa vaasalaiselle Oy Kirjapaino Ab:lle. Sisällissodan jälkeen lehti pääsi ilmestymään "Työläinen"-nimisenä jo vuoden 1918 lopussa. SDP:n vasemmistoa edustaneesta lehdestä tuli sittemmin Suomen sosialistisen työväenpuolueen äänenkannattaja. Viranomaiset lakkauttivat sen elokuussa 1923. Seuraavana vuonna lehden jatkajaksi perustettiin "Työn Ääni".


title: Vapaa Sana (Vaasa)

text: Lehti ilmestyi aluksi kolmesti, vuosina 1920–1922 kuudesti ja heinäkuusta 1922 lähtien jälleen kolmesti viikossa. Vuosina 1921–1922 sen rinnalla ilmestyi myös kolmipäiväinen painos. Levikki oli suurimmillaan 7 000 kappaletta vuonna 1917.


title: Vapaa Sana (Vaasa)

text: Päätoimittajina ja vastaavina toimittajina työskentelivät Janne Hautala (1906–1907, vast. toim. 1913–1916), Antti Komonen (1907–1908), J. E. Pukander (vast. toim. 1908), J. O. Leivo (1908–1910), Ali Aaltonen (1910–1912), Seth Heikkilä (vast. toim. 1912–1913), Sameli Teerimäki (1916–1917), Väinö Takala (1917–1918), Vilho Jaakko Kulku (vast. toim. 1919), Isak Penttala (1919), Mauritz Rosenberg (1919–1921), L. Arvo (1921–1922), V. Lattunen (1922–1923), A. Tuokkola (1923) ja A. Sänkiaho (1923).


title: Hugo Ingelius

text: Ernst Hugo Johannes Ingelius (12. tammikuuta 1853 Raisio – 29. heinäkuuta 1899 Turku) oli suomalainen toimittaja ja säveltäjä. Hän käytti nimimerkkiä "H.I-s".


title: Hugo Ingelius

text: Ingeliuksen vanhemmat olivat kirjailija Axel Gabriel Ingelius ja Maria Kristina Lindmark. Hän pääsi ylioppilaaksi Turun lukiosta 1870 ja opiskeli Helsingin yliopistossa valmistuen filosofian kandidaatiksi 1874.


title: Hugo Ingelius

text: Hugo Ingelius toimi opettajana ja oli myös Åbo Underrättelser -lehden vastaavana toimittajana.


title: Hugo Ingelius

text: Ingeliuksen tunnetuin sävellys oli Ruotsin kuningas Erik XIV:stä kertonut romanttinen laulu "Kung Erik" (Alpo Noposen suomentamana "Kuningas Erik") jonka hän sävelsi ruotsalaisen hovirunoilija Carl Snoilskyn tekstiin. Sävellys tunnetaan myös nimellä "Kaarina ja kuningas", jonka on sanoittanut Sauvo Puhtila. Sen ovat levyttäneet Annikki Tähti (1958) ja Vieno Kekkonen (1963).


title: Hugo Ingelius

text: Nimimerkillä "H. I-s":


title: HMS Triumph (1903)

text: HMS Triumph oli Britannian Kuninkaallisen laivaston Swiftsure-luokan taistelulaiva ensimmäisessä maailmansodassa.


title: HMS Triumph (1903)

text: Chilen hallitus tilasi 26. helmikuuta 1902 aluksen Vickersiltä nimellä "Libertad". Aluksen suunnitteli Reed. Sen köli laskettiin 26. helmikuuta 1902 ja alus laskettiin vesille 15. tammikuuta 1903. Chilen hallitus asetti aluksen myyntiin 1903 alkuvuodesta, jolloin Britannian hallitus lunasti 3. joulukuuta aluksen estääkseen sen joutumisen venäläisille. Alus nimettiin 7. joulukuuta "HMS Triumphiksi". Se valmistui 21. kesäkuuta 1904 Chathamin laivastontelakalta, jossa se oli viimeisteltävänä.


title: HMS Triumph (1903)

text: "HMS Triumph" liitettiin palvelukseen otettaessa Kotilaivastoon. Se joutui 17. syyskuuta 1904 Pembroken telakalla Walesissa kauppalaiva "SS Sirenin" yliajamaksi, jolloin aluksen kylki kärsi lieviä vaurioita. Laivaston uudelleen organisoinnin yhteydessä tammikuussa 1905 Kotilaivasto nimettiin Kanaalin laivastoksi, johon alus liitettiin.


title: HMS Triumph (1903)

text: Alus törmäsi 3. kesäkuuta 1905 sisaralukseensa "HMS Swiftsureen", jolloin sen keula vaurioitui. Aluksen vauriot korjattiin Chathamin telakalla. Se sijoitettiin 7. lokakuuta 1908 Portsmouthissa reserviin ja siirrettiin vielä lokakuussa Chathamiin huollettavaksi.


title: HMS Triumph (1903)

text: Alus määrättiin telakalta palatessa 6. huhtikuuta 1909 Välimeren laivastoon. Laivaston uudelleen järjestelyjen yhteydessä toukokuussa 1912 alus siirrettiin Kotilaivaston kolmanteen laivastoon eli runkomiehitettynä Portsmouthin reserviin.


title: HMS Triumph (1903)

text: Alus palasi palvelukseen 28. elokuuta 1913 Devonportissa määrättynä Kiinan asemalle. Se sijoitettiin Hongkongissa uudelleen runkomiehitettynä reserviin.


title: HMS Triumph (1903)

text: Alus upposi 25. toukokuuta 1915 Saksan laivaston sukellusveneen "SM U-21" torpedoimana Dardanelleilla.


title: J. I. Warén

text: J. I. (Johan) Warén (1851 – 29. elokuuta 1912 Kesälahti) oli suomalainen upseeri, joka julkaisi muistelmat osallistumisestaan Turkin sotaan.


title: J. I. Warén

text: Warén palveli sodan alkuvaiheissa bulgarialaista Plevnan kaupunkia piirittäneissä venäläisissä joukoissa ja liittyi Suomen kaartiin Plevnan antautumisen jälkeen. Warén oli luultavasti sama henkilö kuin Suomen kaartin kolmannessa komppaniassa nuorempana upseerina 1877–1878 palvellut Johan Warén.


title: J. I. Warén

text: Warén kuvasi kaksiosaisissa muistelmissaan sodan tapahtumia kaunokirjalliseen sävyyn käyttäen pohjana sekä omia kokemuksiaan että toisilta kuulopuheina saamiaan tietoja.


title: Leijonan häntä

text: Leijonan häntä: Luoko tietoa luonto vai ihminen? on Raimo Lehden vuonna 2001 ilmestynyt kirja luonnontieteestä ja tiedosta. Teoksen on julkaissut Ursa. Kirjan nimi tulee Albert Einsteinin lausumasta: ”Luonto näyttää meille vain leijonan hännän. Minulla ei kuitenkaan ole epäilystäkään, että leijona kuuluu siihen.”


title: Arbetet

text: Arbetet oli Turussa vuosina 1908–1918 ilmestynyt ruotsinkielinen sosiaalidemokraattinen sanomalehti.


title: Arbetet

text: Turun ja Varsinais-Suomen ruotsinkielisen työväenlehden perustajana toimi Turun ruotsinkielinen työväenyhdistys. Vuonna 1910 siitä tuli SDP:n ruotsinkielisen keskusjärjestön Finlands Svenska Arbetarförbundin äänenkannattaja. Turussa ja välillä myös Helsingissä toimitettu "Arbetet" levisi Varsinais-Suomen lisäksi myös Uudellemaalle. Sisällissodan jälkeen lehteä ei enää perustettu uudelleen, vaan SDP:n ruotsinkieliseksi äänenkannattajaksi tuli helsinkiläinen "Arbetarbladet".


title: Arbetet

text: Lehti ilmestyi aluksi kerran, vuodesta 1912 kahdesti ja vuonna 1918 kolmesti viikossa. Sen levikki nousi 1910-luvulla yli neljän tuhannen. Vastaavina ja päätoimittajina työskentelivät Johan Adolf Ojala (1909), Arthur Blomqvist (1910), Ivar Hörhammer (1910–1912), William Lundberg (1912–1917), Axel Åhlström (1917–1918) ja K. H. Wiik (päätoimittaja 1910–1918).


title: Vilho Lisitzin

text: "Vilho Lisitzin" (30. toukokuuta 1876 Hiitola – 8. helmikuuta 1916 Lahti) oli suomalainen näytelmäkirjailija ja maatalousvalistaja.


title: Tähtiä ja ihmisiä

text: Tähtiä ja ihmisiä on Raimo Lehden vuonna 1996 ilmestynyt kirja tähtitieteen historiasta. Teoksen on julkaissut Ursa.


title: Tanya James

text: Tanya James voi tarkoittaa:


title: Janne Hautala

text: Janne Hautala (25. joulukuuta 1881 Jyväskylä – 7. toukokuuta 1917) oli suomalainen toimittaja ja työväenliikkeen poliitikko. Hän käytti myös nimimerkkiä "Joukahainen".


title: Janne Hautala

text: Hautala oli Vaasassa ilmestyneen Vapaa Sana-lehden päätoimittaja 1906–1907 sekä vastaava toimittaja 1913–1916.


title: Lumihiutaleet ja maailmankuvat

text: Lumihiutaleet ja maailmankuvat: Talvinen tarina kylmyydestä ja sen ihmeellisistä aikaansaannoksista on Raimo Lehden vuonna 1998 ilmestynyt tietokirja. Teoksen on julkaissut Ursa. Kirja sai valtion tiedonjulkistamispalkinnon 1999 ja sen toinen painos ilmestyi vuonna 2000.


title: Tieteen rannalla

text: Tieteen rannalla: Pohdiskeluja tieteen arvosta ja merkityksestä on Raimo Lehden vuonna 2005 Ursan julkaisemana ilmestynyt kirjoituskokoelma.


title: Istanbulin yliopisto

text: Istanbulin yliopisto () on Turkissa sijaitseva yliopisto. Siihen kuuluu viisi kampusaluetta ja 17 tiedekuntaa. Yliopistossa on 60 000 alemman tutkinnon opiskelijaa ja 8 000 ylemmän tutkinnon suorittajaa. Henkilökuntaa yliopistossa on 6 000.


title: Istanbulin yliopisto

text: Yliopisto kuuluu Coimbra-ryhmään.


title: Istanbulin yliopisto

text: Yliopiston juuret pohjaavat madrassaan, joka perustettiin, kun Mehmed II oli valloittanut Istanbulin eli silloisen Konstantinopolin 1400-luvulla. Madrassa oli uskonnollinen koulu, ja siinä koulutettiin yhteiskunnan eliittiä. Koulutus ei kuitenkaan vastannut ajan vaatimuksia, ja vuonna 1863 perustettiin korkeakoulu nimeltä "Darülfünun-i Osmani", jonka toiminta kuitenkin lakkasi vuonna 1871. Vuonna 1874 "Darülfünun-i Sultani" alkoi järjestää ranskankielisiä oikeustieteen luentoja, mutta sekin suljettiin vuonna 1881. Yliopiston toiminta alkoi uudelleen vuonna 1900 nimellä "Darülfünun-i Shahane". Tuolloin toimintansa aloittivat teologinen, humanistinen, matemaattinen, luonnontieteellinen ja kielitieteellinen tiedekunta, ja tuolloin voidaan nähdä oppilaitoksen vakiintuneen yliopistoksi.


title: Istanbulin yliopisto

text: Vuonna 1924 Kemal Atatürk lakkautti madrassat ja nykyisen yliopiston edeltäjä "Istanbul Darülfünunu" perustettiin. Siihen kuuluivat tuolloin lääketieteen, oikeustieteen, kirjallisuuden, teologian ja luonnontieteiden tiedekunta.


title: Istanbulin yliopisto

text: Yliopiston opettajina toimi useita saksalaisia akateemikkoja, jotka pakenivat Saksasta II maailmansodan aikaan.


title: Tanya James (pornonäyttelijä)

text: Tanya James (s. 27. lokakuuta 1983) on yhdysvaltalainen pornonäyttelijä. Hän aloitti uransa aikuisviihdeteollisuudessa vuonna 2002 ja esiintyi aluksi vain lesbokohtauksissa ja muutamissa kohtauksissa silloisen poikaystävänsä kanssa. Palattuaan muutaman vuoden tauolta maaliskuussa 2008 hän solmi Zero Tolerance Entertainment -pornostudion kanssa sopimuksen, jossa edellytettiin enemmän heterokohtauksia.


title: Hannes Leiviskä

text: Johannes (Hannes) Leiviskä (15. maaliskuuta 1873 Muhos – 26. toukokuuta 1918 Helsinki) oli suomalainen pappi ja kirjallisuuden suomentaja.


title: Hannes Leiviskä

text: Leiviskän vanhemmat olivat seppä Johan Leiviskä ja Maria Johanna Kujala. Hän pääsi ylioppilaaksi 1898 Oulun lyseosta ja suoritti Helsingin yliopistossa teologian erotutkinnon 1903. Leiviskä vihittiin papiksi samana vuonna.


title: Hannes Leiviskä

text: Leiviskä toimi siirtolaispappina Yhdysvalloissa 1903–1905. Hän oli Jämsän kappalaisena 1908–1916 ja viimeksi Helsingin eteläisen suomalaisen seurakunnan kappalaisena vuodesta 1916.


title: Hannes Leiviskä

text: Leiviskä suomensi muun muassa Rudyard Kiplingin romaanin Kim sekä yhdessä Matti Tarkkasen kanssa John Bunyanin elämäkerran ("Ylenpalttinen armo syntisistä suurimmalle eli John Bunyanin omatekemä elämäkerta").


title: Hannes Leiviskä

text: Hannes Leiviskä oli naimisissa vuodesta 1901 Elin Johanna Sjögrenin kanssa.


title: Nordic Moneta

text: Oy Nordic Moneta Ab on pohjoismainen keräilyrahoja ja -mitaleita markkinoiva yritys. Suomessa yritys toimii aputoiminimellä Suomen Moneta. Nordic Monetalla on toimintaa myös Ruotsissa, Tanskassa, Virossa, Latviassa ja Liettuassa.


title: Nordic Moneta

text:
Suomen Rahapaja luopui Nordic Monetan viidenkymmenen prosentin omistuksesta vuonna 2010 ja yritys siirtyi kokonaan Samlerhuset-konsernin omistukseen.
Samlerhusetin pääkonttori sijaitsee Hollannissa.


title: Nordic Moneta

text:
Suomen Moneta hankkii keräilytuotteita rahapajoilta ja toimittajilta eri puolilta maailmaa. Samlerhuser-konsernin tytäryhtiönä Nordic Moneta on yhteydessä Euroopan ja muun maailman tärkeimpiin rahapajoihin. Kotimaiset juhlarahat eurokolikkosarjat yritys ostaa Suomen Rahapajalta. Suomen Moneta myy suomalaisten ja kansainvälisten rahojen lisäksi raha- ja mitalikirjeitä sekä vanhoja rahoja Suomesta ja maailmalta.
Suomen Moneta järjestää myös erilaisia keräilyrahoihin liittyviä näyttelyitä. Vuonna 2004 Turun Aboa Vetus & Ars Nova -museossa järjestettiin näyttely, jossa oli esillä Euroopan mittavin keskiaikainen rahalöytö. Keväällä 2010 Suomen Moneta järjesti Suomen markan 150-vuotisjuhlavuoden kunniaksi yhteistyössä Aboa Vetus & Ars Novan ja Pohjanmaan museon kanssa näyttelyn, jossa yleisön nähtäväksi tuotiin suomalaisia, ruotsalaisia ja norjalaisia kultarahoja, jotka olivat mukana vuoden 1940 norjalaisessa kultakuljetuksessa. Suomen Urheilumuseossa 12.10.2007-6.1.2008 järjestetyssä olympiarahanäyttelyssä oli näytillä kaikki vuosina 1951–2008 lyödyt viralliset olympiarahat. Vuonna 2008 Suomen Moneta toi yhdessä Suomen Pankin kanssa Suomeen Kanadan Rahapajan valmistaman sata kiloa painaneen kultaisen jättiläisrahan. Jättimäinen kultaraha keräsi ennätysmäärän ihmisiä Suomen Pankin rahamuseoon.


title: Nordic Moneta

text: Maaliskuussa 2012 Suomen Moneta toi Helsinkiin maailman kalleimman koskaan huutokaupatun kultarahan, yhdysvaltalaisen vuoden 1933 Double Eaglen. Suomen kansallismuseossa 27.–29.3. esillä ollut kultaraha oli ensimmäistä kertaa esillä Suomessa ja koko Euroopassa. Helsinki oli yksi Double Eaglen seitsemästä pysähdyspaikasta Euroopassa Lontoon, Dublinin, Brysselin, Prahan, Varsovan ja Oslon ohessa. Suomen Moneta järjesti kiertueen yhteistyössä yhdysvaltalaisen Smithsonian-instituutin kanssa.


title: Nordic Moneta

text: Suomen Moneta toimii useiden suomalaisurheilijoiden sponsorina. Moneta tukee muun muassa pikaluistelija Pekka Koskelaa, purjehtija Sari Multalaa sekä kävelijä Jarkko Kinnusta. Vuonna 2011 Suomen Moneta käynnisti yhdessä Urheilijayhdistyksen kanssa Tue urheilijaa -varainhankintakampanjan, jossa yksityinen henkilö, yhteisö tai yritys voi lahjoittaa rahaa omalle suosikkiurheilijalleen.


title: Prometheus-palkinto

text: Prometheus-palkinto on kirjallisuuspalkinto, jonka Libertarian Futurist Society (LFS) jakaa libertaristisille tieteiskirjoille. Ensimmäinen palkinto jaettiin vuonna 1979 ja vuodesta 1982 palkintoa on jaettu vuosittain.


title: Prometheus-palkinto

text: LFS jakaa samannimisen palkinnon myös "Hall of Fame Award" ja "Special Award" luokissa.


title: Prometheus-palkinto

text: Johanna Sinisalo on saanut palkinnon teoksesta "Auringon ydin" vuonna 2017.


title: William H. Clothier

text: William H. Clothier (1903 Decatur, Illinois – 7. tammikuuta 1996 Los Angeles, Kalifornia) oli yhdysvaltalainen elokuvaaja. Hän aloitti avustavana kameramiehenä vuonna 1923, ja oli mukana muun muassa kuvaamassa vuonna 1927 valmistuneen elokuvan "Siivet" ilmakohtauksia. Clothierilla oli vaikeuksia päästä kameramiesten ammattiliiton jäseneksi, joten hän työskenteli ulkomailla ja palasi takaisin Yhdysvaltoihin vasta toisen maailmansodan jälkeen. Pääkuvaajana ollessaan Clothier kuvasi erityisesti lännenelokuvia.


title: William H. Clothier

text: Clothier oli ehdolla parhaan värikuvauksen Oscar-palkinnon saajaksi elokuvista "Alamo" (1960) ja "Cheyenne" (1964).


title: HMS Ulster (R83)

text: HMS Ulster (viirinumerot R83 ja F83) oli Britannian Kuninkaallisen laivaston U-luokan hävittäjä, joka palveli toisessa maailmansodassa ja sen jälkeen tyypin 15 nopeaksi sukellusveneentorjuntafregatiksi muutettuna, jolloin sen viirinumero vaihdettiin F83:ksi.


title: HMS Ulster (R83)

text: Alus tilattiin 12. kesäkuuta 1941 Swan Hunterilta Wallsendistä osana sodan ajan hätäohjelmaa (). Sen köli laskettiin vielä saman vuoden lopulla 12. marraskuuta ja alus laskettiin vesille 9. marraskuuta 1942. Alus valmistui 30. kesäkuuta 1943.